Τοποθέτηση Κωσταράκου για την Ουκρανία: Δράση τώρα - Η απειλή μας αφορά όλους - Δούρειος Ίππος\nHome/ΔΙΑΦΟΡΑ/Τοποθέτηση Κωσταράκου για την Ουκρανία: Δράση τώρα – Η απειλή μας αφορά όλους\nΕπειδή πολλά απίστευτα ακούγονται ή διαβάζονται στο διαδίκτυο, αισθάνθηκα την ανάγκη να μοιραστώ μερικές σκέψεις μου διατυπώνοντας παρακάτω μερικά σημεία ειδικού ενδιαφέροντος σχετικά με την κατάσταση που δημιουργήθηκε στην Ουκρανία:\nΗ Ρωσία είναι η επιτιθέμενη δύναμη. Δεν υπάρχουν άλλοθι ή δικαιολογίες ή συμψηφισμοί με παρόμοια ή αντίστοιχα γεγονότα που έγιναν με ευθύνη της οποιαδήποτε άλλης χώρας τις τελευταίες δεκαετίες. Τα εγκλήματα δεν συμψηφίζονται ούτε ανταποδίδονται με βάση το σημερινό πολιτικό και ποινικό πολιτισμό μας. Η Ρωσία επιτέθηκε με ισχυρές στρατιωτικές δυνάμεις και με μια αγριότητα μιας άλλης εποχής. Αυτής της αγριότητας που συνήθιζαν οι Σοβιετικοί στο παρελθόν ή οι Ρώσοι στο πιο πρόσφατο παρελθόν, όταν σύμφωνα με το δόγμα τους εισέβαλλαν στις πρωτεύουσες των χωρών του Συμφώνου της Βαρσοβίας ή ισοπέδωναν τις πόλεις των ρωσικών δημοκρατιών. Η ΕΣΣΔ όμως είχε πάντα στη διάθεσή της μια ιδεολογία στηριγμένη στο κομμουνιστικό αφήγημα και δικαιολογούσε τις αγριότητές της στα πλαίσια ενός ταξικού αγώνα που υποτίθεται ότι έκανε. Όποιος το πίστευε, το πίστευε. Ο κ. Πούτιν και η Ρωσία δεν έχουν στη διάθεσή τους αυτό το ιδεολογικό δικαιολογητικό αφήγημα και οι ενέργειές τους δείχνουν το πραγματικό πρόσωπο της ρωσικής επεκτατικής πολιτικής, του ρωσικού εθνικισμού και του ρωσικού απολυταρχισμού προς τους «άτυχους» γείτονές της.\nΗ Ρωσία είναι μια επιτιθέμενη δύναμη όχι μόνο απέναντι στην Ουκρανία. Απειλεί και άλλες ευρωπαϊκές χώρες (Σουηδία, Φινλανδία αλλά και άλλες ουδέτερες χώρες) για ενδεχόμενες κυρίαρχες αποφάσεις που αυτές θα λάβουν στο μέλλον για την ασφάλειά τους. Ουσιαστικά επιδιώκει να έχει τον τελευταίο λόγο σε πολιτικές αποφάσεις κυριάρχων ευρωπαϊκών χωρών. Κάτι το οποίο όμως δεν έχει τέλος. Αύριο μπορεί να απειλήσει ευρωπαϊκές χώρες αν δεν δώσουν στη Ρωσία ένα διεθνή κατασκευαστικό διαγωνισμό ή δεν αγοράσουν τα προϊόντα της ή αν την νικήσουν σε ποδοσφαιρικό αγώνα. Τα περισσότερα είναι ψευδή και υποτιμούν τη νοημοσύνη της διεθνούς κοινότητος και του καθενός μας ξεχωριστά. Είμαστε «αιχμάλωτοι της γεωγραφίας». Δεν επιλέγουμε τους γείτονές μας. Αν τους επιλέγαμε πιθανόν δεν θα διαλέγαμε αυτούς που η μοίρα μας έδωσε. Δεν υπάρχει καμία δικαιολογία γι’ αυτή τη συμπεριφορά. Όσα ισχυρίζεται περί Ζωτικού Χώρου, περί του ΝΑΤΟ που επεκτείνεται πολύ κοντά στα σύνορά τους, περί ναζιστικού καθεστώτος, περί της ανάγκης να αλλάξει η εκλεγμένη κυβέρνηση μιας κυρίαρχης γειτονικής χώρας, περί καταπίεσης ρωσόφωνων είναι απολύτως αβάσιμα, αστήρικτα και απαράδεκτα. Η ρωσική εισβολή έχει και την ψυχοθεραπευτική της πλευρά. Η Ρωσία με την εισβολή (και πολύ περισσότερο ο Πρόεδρός της σε προσωπικό επίπεδο) προσπαθεί να «επουλώσει» το ψυχικό τραύμα που υπέστη όταν η κραταιά ΕΣΣΔ, για την οποία είναι υπερήφανοι, νικήθηκε κατά κράτος και διαλύθηκε το 1990, σηματοδοτώντας το τέλος του Ψυχρού Πολέμου.\nΤον 21ο αιώνα η στρατιωτικές δυνάμεις δεν αποτελούν μέσο επίλυσης πολιτικών διαφορών. Δεν δίνονται λύσεις σε πολιτικά προβλήματα με εισβολές τεθωρακισμένων. Οι χώρες και οι Διεθνείς οργανισμοί έχουν τεράστιες και ισχυρές εργαλειοθήκες για να προωθήσουν τα συμφέροντά τους, η μόνη απόλυτα δικαιολογημένη και άμεση χρήση των ΕΔ χωρίς καμία συζήτηση ή δεύτερη σκέψη, είναι όταν απειλείται η εδαφική ακεραιότητα και η ανεξαρτησία μιας χώρας. Για όλα τα υπόλοιπα μπορούν να αναζητηθούν πολιτικές λύσεις, χωρίς στρατό, μάχες και αίμα. Τον 21ο αιώνα δεν καταλύεται ένα κράτος, δεν βομβαρδίζονται ευρωπαϊκές πόλεις και δεν απορρέουν εκατοντάδες θύματα και πρόσφυγες. Αυτές είναι πρακτικές που εφαρμόστηκαν το 1940 από τη ναζιστική Γερμανία του Χίτλερ, τη φασιστική Ιταλία του Μουσολίνι (οι απαιτήσεις σε βάρος της Ελλάδος την 28η Οκτ 1940 μου ήρθαν στο μυαλό όταν άκουσα τις απαιτήσεις Πούτιν σε βάρος της Ουκρανίας) και τη Σοβιετική Ένωση σε βάρος των γειτόνων της. Η Ευρώπη πίστευε ότι τα είχε αφήσει πίσω της όλα αυτά, αλλά έκανε λάθος. Ο κ. Πούτιν τις διατηρούσε ζωντανές στο μυαλό του και τις ανέσυρε με την πρώτη ευκαιρία. Η πολιτική του Πούτιν και της Ρωσίας του, μας τράβηξε πίσω στη ζούγκλα του αιματηρού και τυφλού πολέμου από τον οποίο πιστεύαμε ότι είχαμε ξεφύγει τις τελευταίες δεκαετίες. Κατά τον 2ο Ψυχρό Πόλεμο, οι Σοβιετικοί δεν δίστασαν με πολέμους «διά αντιπροσώπων» να αιματοκυλίσουν ολόκληρες χώρες για την επίτευξη των σκοπών τους: Εμφύλιος στην Ελλάδα, Κορέα, Βιετνάμ, Αφρική, Αφγανιστάν ή να εισβάλουν στους συμμάχους τους: Ουγγαρία, Ανατολική Γερμανία, Τσεχοσλοβακία. Τώρα δεν διστάζουν να αιματοκυλίσουν και τα ξαδέλφια τους, τους Ουκρανούς. Οι Ρώσοι ισχυρίζονται ότι με χειρουργικά χτυπήματα, την απαραίτητη άμεση παράδοση των Ουκρανών και τον «αστραπιαίο πόλεμο» θα μείωναν τις απώλειες. Όλα είναι ψέματα. Χειρουργικά χτυπήματα σε βομβαρδισμούς υπάρχουν μόνο στα βιντεοπαιγνίδια, γιατί οι Ουκρανοί δεν θα παραδοθούν αμαχητί στους εισβολείς τους και έτσι ο ρωσικός «αστραπιαίος πόλεμος» δεν πήγε και τόσο καλά. Φαίνεται ότι η ρωσική πολεμική μηχανή για την οποία είναι τόσο υπερήφανος ο Πρόεδρος Πούτιν δεν είναι τόσο τρομερή όσο διαφημίζει η ρωσική προπαγάνδα. Η Μόσχα περίμενε ότι οι Ουκρανοί θα υποδεχόντουσαν τον στρατό του με λουλούδια ή θα έφευγαν πανικόβλητοι μπροστά στην ισχύ του. Τίποτα από αυτά δεν συνέβη. Η Ουκρανική ηγεσία που τόσο δυσφημίστηκε και απειλείται σε προσωπικό επίπεδο (ο Πρόεδρος και η οικογένειά του) έμεινε στη έδρα του πολεμώντας (όπως μπορεί) ενώ ο πρώην Πρόεδρος, και τώρα αντιπολίτευση, παρέλαβε το τυφέκιό του παραμένοντας στο Κίεβο και καλώντας τους συμπατριώτες του να αντισταθούν.\nΤο ΝΑΤΟ δεν απειλεί την Ρωσία. Δημιουργήθηκε εναντίον της ΕΣΣΔ αλλά αυτό έχει τελειώσει από το 1990. Θεωρούσε τη Ρωσία στρατηγικό εταίρο και αξιόπιστο σύμμαχο κατά της τρομοκρατίας μέχρι που ο κ. Πούτιν αποφάσισε να στείλει τα στρατεύματά του να καταλάβουν την Κριμαία. Τότε άλλαξε η αντιμετώπιση της διεθνούς κοινότητος γιατί φάνηκε ότι η Ρωσία είχε εξελιχθεί σε αναθεωρητική δύναμη που απειλούσε να επεκταθεί σε βάρος των γειτόνων της, τους οποίους θεωρεί υποδεέστερους και λιγότερο ισχυρούς. Η ενδεχόμενη επέκταση του ΝΑΤΟ προς τα ρωσικά σύνορα αποτελεί μια εύκολη δικαιολογία για τη Ρωσία ως απειλής και είναι πολύ εύκολο να υποστηριχθεί από το ρωσικό προπαγανδιστικό μηχανισμό. Στην πραγματικότητα, είναι η ενδεχόμενη σύνδεση ή συμμετοχή της Ουκρανίας στην ΕΕ που προβληματίζει τον Πούτιν. Δεν επιθυμεί στα σύνορά του ένα συγγενικό κράτος με ελευθερίες, με ό,τι συνιστά το ευρωπαϊκό κεκτημένο, με ευημερία και με τεράστιες δυνατότητες ανάπτυξης λαμβανομένου υπόψη του τεράστιου ορυκτού πλούτου και των μοναδικών δυνατοτήτων της ουκρανικής βιομηχανικής και αγροτικής υποδομής. Μια ευημερούσα Ουκρανία απειλεί το πολίτευμα και κατά συνέπεια την εξουσία του κ. Πούτιν πολύ περισσότερο από τους νατοϊκούς αμφιλεγόμενους πυραύλους.\nΗ Ρωσία διεξήγαγε με όλες τις δυνάμεις της τον Ψυχρό Πόλεμο από το 1945 μέχρι το 1990. Νικήθηκε κατά κράτος από τη Δύση. Στον κ. Πούτιν –που σίγουρα μετά τον πόλεμο θα κατηγορηθεί για εγκλήματα πολέμου– και στην παρέα του, αυτό δεν άρεσε. Πρόβλημά τους. Ήταν ηττημένοι. Πέραν της διάλυσης της αυτοκρατορίας τους και του Συμφώνου της Βαρσοβίας δεν τους επέβαλλαν κανένα από τα μέτρα που οι ίδιοι επεφύλασσαν στους αντιπάλους τους σε περίπτωση που νικούσαν αυτοί. Τους επέβαλλαν δημοκρατία, τους άφησαν να εκλέξουν τους ηγέτες τους και τους ζήτησαν να αρχίσουν να σέβονται τα ανθρώπινα δικαιώματα, ενώ είναι σίγουρο ότι αν οι Σοβιετικοί και οι φίλοι τους επικρατούσαν στον 2ο Ψυχρό Πόλεμο η κατάσταση θα ηταν πολύ διαφορετική. Ήταν φυσικό να μην του δώσουν κυρίαρχο ρόλο στην μεταψυχροπολεμική αρχιτεκτονική ασφαλείας. Εναντίον του είχε γίνει η συσπείρωση και σε βάρος του είχε επιτευχθεί η νίκη των δυτικών χωρών. Ούτε τώρα πρέπει να του δώσουν ρόλο. Αυτός είναι που απειλεί την ευρωπαϊκή ασφάλεια κα εναντίον του πρέπει να συνασπιστούμε. Η κατάσταση επιβάλλει να ενηλικιωθεί η ΕΕ, και να καταλάβει ότι δεν μπορεί να λύσει όλα τα προβλήματα ασφαλείας και γεωπολιτικής ισορροπίας με οικονομικές παροχές ή οικονομικές κυρώσεις. Δεν επαρκούν. Οι οικονομικές κυρώσεις και οι οικονομικές παροχές δεν διώχνουν κανένα από τα μέρη, που ο στρατός του κατέλαβε με την ξιφολόγχη.\nΟ κ. Πούτιν και η Ρωσία του πήδηξε με τα δυο πόδια μέσα στο βάλτο της Ουκρανίας και φαίνεται ότι θα μείνει κολλημένος εκεί. Οι δυνάμεις του δεν μπόρεσαν να επιτύχουν τους αντικειμενικούς τους σκοπούς στις αρχικές φάσεις τα πρώτα 24ωρα, και ο αστραπιαίος του πόλεμος δεν ήταν τελικά αστραπιαίος. Η Ουκρανία είναι μια αχανής χώρα την οποία θα πρέπει να ελέγξει. Πως; Σαν δύναμη κατοχής; Με ποια μέτρα επιβολής της κατοχής; Φαίνεται οτι ετοιμάζεται αντίσταση και αγώνας πόλεων ή/και ανταρτοπόλεμος. Πως θα αναχαιτισθούν όλα αυτά; Με εκτελέσεις ανταρτών και αντιστασιακών; Αν συλλάβει ή αντικαταστήσει την νόμιμη εκλεγμένη κυβέρνηση, με ποιους θα συνομιλεί μια κυβέρνηση δωσίλογων Κουισλινγκ; Πως θα αντιμετωπίσει και θα καταπιεί η Ρωσία το ρόλο του διεθνούς «παρία»; Κάποιος θα πρέπει να ενημερώσει τον κ. Πούτιν ότι είμαστε στον 21ο αιώνα και αυτές οι αθλιότητες έχουν σταματήσει να αποτελούν τον κύριο τρόπο ενεργείας στις διεθνείς σχέσεις εδώ και πολλές δεκαετίες. Πέρα τούτου, με την πολιτική του ο κ. Πούτιν κατόρθωσε να συσπειρώσει το ΝΑΤΟ αλλά και τις χώρες της ΕΕ που βλέπουν να απειλούνται. Φοβάται και απειλεί το ΝΑΤΟ αλλά δεν ενδιαφέρεται να έρθει σε καμία συνεννόηση με την ΕΕ. Την αγνοεί παντελώς και την περιφρονεί. Θέλει να συνεννοείται μόνο με τις ΗΠΑ γιατί αυτή ήταν η δύναμη που συνέτριψε την ΕΣΣΔ των ονείρων του και από αυτή θέλει εκδίκηση αλλά και αποδοχή.\nΕνδεχόμενη επιτυχία του κ. Πούτιν στην Ουκρανία και συνεπώς επιτυχής βιασμός της παγκόσμιας ειρήνης και της διεθνούς τάξης θα βρει μιμητές. Ήδη υπάρχουν σημαντικοί υποψήφιοι στην Κίνα και κυρίως στην Τουρκία. Αν η παγκόσμια τάξη και η πολιτισμένη ανθρωπότητα θέλει να ξεμπλέξει από τους νεόκοπους αυτούς λάτρεις της Σκληρής Ισχύος και των στρατιωτικών επεμβάσεων σε βάρος όσων θεωρούν ότι είναι υποδεέστεροί τους και μπορούν ανέξοδα να εκβιάζουν, ο κ. Πούτιν πρέπει να πληρώσει ακριβά την επίθεσή του στην Ουκρανία. Άσχετα με την επιτυχία ή όχι των ρωσικών στρατιωτικών επιχειρήσεων η ευκολία με την οποία ο κ. Πούτιν αιματοκύλισε μια συγγενή γειτονική του χώρα πρέπει να έχει πολύ μεγάλο κόστος τόσο για τον ίδιο, τους συνεργάτες του όσο και για τη χώρα του στο όνομα της οποίας γίνονται όλα. Η Παγκόσμια Ειρήνη των πολλών τελευταίων δεκαετιών μετά τη λήξη του Β΄ ΠΠ για την οποία ήμασταν όλοι τόσο υπερήφανοι θα πρέπει να πάψει να είναι μια περιστασιακή διεθνής επιτυχία και να αποτελέσει ένα μόνιμο χαρακτηριστικό της διεθνούς τάξης πραγμάτων για τα χρόνια που έρχονται. Για να επιτευχθεί αυτό θα πρέπει ο κ. Πούτιν, η χώρα του, οι επίδοξοι διάδοχοί του και τα σχέδιά τους να «βουλιάξουν» στον «βάλτο» της Ουκρανίας όπου τους έχει οδηγήσει η επικίνδυνη φιλοδοξία του Προέδρου Πούτιν.\nΓια να γίνει αυτό όμως, η Ουκρανία πρέπει να βοηθηθεί. Όχι από το ΝΑΤΟ, γιατί ο απρόβλεπτος και επικίνδυνος κ. Πούτιν μπορεί προκαλέσει πυρηνικό επεισόδιο και Παγκόσμιο Πόλεμο. Οι χώρες όμως του ΝΑΤΟ και της ΕΕ είναι ελεύθερες να βοηθήσουν την Ουκρανία σε διμερή βάση. Ένας Συνασπισμός επιθυμούντων (Coalition of willing) μπορεί να βοηθήσει την Ουκρανία και τους Ουκρανούς. Όπλα, πυρομαχικά, ανταλλακτικά, φάρμακα, είδη πρώτης ανάγκης και οτιδήποτε μπορεί να χρειάζεται η Ουκρανία πρέπει να της παρασχεθεί. Όχι στρατιώτες και δυνάμεις στο έδαφος. Όχι επέκταση του πολέμου. Πρέπει όμως να βοηθήσουμε την Ουκρανία να αντέξει την Ρωσική αθλιότητα, γιατί αν την εγκαταλείψουμε θα έρθει και η σειρά μας με τη νέα μόδα των ιστορικών αναθεωρήσεων του κ. Πούτιν ή των μιμητών του. Και αυτό δεν πρέπει να το υποστούμε σε καμία περίπτωση. Οι εισβολείς και οι αρχηγοί τους πρέπει να πάρουν επιτέλους ένα μάθημα και η διεθνής τάξη να αποκατασταθεί.\nΕπίτιμος Α/ΓΕΕΘΑ και πρώην πρόεδρος της Στρατιωτικής Επιτροπής της Ευρωπαϊκής Ένωσης\nΟΥΚΡΑΝΙΑ Πούτιν Ρωσία Στρατηγός Μιχαήλ Κωσταράκος


Ανατολική Ακτή Αττικής Νέα - Anatoliki Akti Attikis News: Η Κίνα εκβιάζει τους «μικρούς» της ΕΕ\nτην Κίνα, γράφει το γερμανικό περιοδικό.\nΟ νέος επικεφαλής της κινεζικής κυβέρνησης Λι Κεγκιάνγκ εμφανίστηκε ιδιαιτέρως φιλικός την Δευτέρα, κατά την διάρκεια της επίσκεψής του στο Βερολίνο. Ωστόσο, στην εμπορική διαμάχη με την ΕΕ η Κίνα αξιοποιεί ολοένα και μεγαλύτερα όπλα, με στόχο να αποτρέψει την επιβολή κυρωτικών δασμών στους ηλιακούς συλλέκτες.\nΗ Ευρωπαϊκή Επιτροπή κατηγορεί το Πεκίνο ότι προσπαθεί να διχάσει την κοινότητα των ευρωπαϊκών κρατών, καθώς τις τελευταίες ημέρες ασκήθηκαν πιέσεις σε μεμονωμένες χώρες, προκειμένου να αποτραπεί η επιβολή δασμών στους κινεζικούς ηλιακούς συλλέκτες. Αυτό δήλωσε ο Επίτροπος της ΕΕ για εμπορικά ζητήματα Κάρελ ντε Γκουχτ. Προφανώς οι πιέσεις απέδωσαν, καθώς πληροφορίες από κυβερνητικούς κύκλους αναφέρουν ότι τουλάχιστον 17 από τις 27 χώρες της ΕΕ απορρίπτουν τις κυρώσεις που η Επιτροπή επιθυμεί να επιβάλει, ήτοι, πιο συγκεκριμένα, δασμό ύψους 47%.\nΟ Επίτροπος ντε Γκουχτ συναντήθηκε την Δευτέρα στις Βρυξέλλες με τον αναπληρωτή υπουργό εμπορίου της Κίνας Τσονγκ Σαν και του ξεκαθάρισε ότι γνωρίζει για τις πιέσεις που ασκούνται σε μία σειρά κρατών. Ο γάλλος ευρωβουλευτής Γιανίκ Ζαρντό επιβεβαιώνει τις εκτιμήσεις του ντε Γκουχτ και επισημαίνει: «Επίσης άκουσα ότι η Κίνα απειλεί να σταματήσει τις επενδύσεις της στην Εσθονία, την Βουλγαρία, την Ρουμανία, την Σλοβακία, την Σλοβενία, την Κύπρο και την Ελλάδα».\nΠέρα από την άσκηση επιρροής στην πολιτική, η Κίνα προφανώς προσπάθησε να αποτρέψει την άσκηση κατηγορίας από την ΕΕ για πολιτικές Dumping, ασκώντας πίεση στις αδύναμες ευρωπαϊκές επιχειρήσεις ηλιακής ενέργειας. Σκοπός ήταν, σύμφωνα τουλάχιστον με τον γερμανό ευρωβουλευτή Ντανιέλ Κάσπαρι, να μην συγκεντρωθεί ο απαιτούμενος αριθμός των 25 εταιριών, ο οποίος είναι αναγκαίος, προκειμένου να ασκηθεί κατηγορία. Ο Κάσπαρι κάλεσε την ΕΕ να μην υποκύψει στις κινεζικές πιέσεις.\nΓια τον Ρομπέρτο Μπεντίνι , ειδικό σε οικονομικά θέματα και σύμβουλο για εμπορικά ζητήματα στο ευρωκοινοβούλιο, η επιθετική στάση της Κίνας δεν αποτελεί έκπληξη και μπορεί να εξηγηθεί στην βάση του έντονα εξαγωγικού προσανατολισμού της. Η ΕΕ αποτελεί σημαντικό εμπορικό εταίρο, καθώς το 16% των κινεζικών εξαγωγών καταλήγει εκεί. Ταυτοχρόνως η Κίνα προσπαθεί να κατακτήσει μία μονοπωλιακή θέση σε ορισμένους εμπορικούς τομείς, ώστε να αυξήσει τα κέρδη της, τονίζει η Ινές βαν Λίρντε, επικεφαλής του βιομηχανικού συνδέσμου BusinessEurope.\nΑν η ευρωπαϊκή βιομηχανία ηλιακής ενέργειας καταρρεύσει υπό την τιμολογιακή πίεση από την Κίνα, αυτό θα αποτελούσε ένα μεγάλο βήμα για την επίτευξη μονοπωλιακών συνθηκών στον κλάδο. Ήδη πάντως πολλές επιχειρήσεις του κλάδου έχουν καταρρεύσει λόγω του πολέμου τιμών με την Κίνα. Στις ΗΠΑ έχουν ήδη επιβληθεί δασμοί εναντίον της Κίνας, ενώ πολλοί ευρωπαίοι κατασκευαστές συστημάτων ηλιακής ενέργειας ζητούν επίμονα από την ΕΕ να ακολουθήσει το αμερικανικό παράδειγμα.


Τα δάκρυα Λεμπιδάκη- αστυνομικών μόλις τον απελευθέρωσαν! «Αυτό το βλέμμα δεν ξεχνιέται» - TheCaller.Gr\n03 Οκτωβρίου 2017 13:34\nΤα δάκρυα Λεμπιδάκη- αστυνομικών μόλις τον απελευθέρωσαν! «Αυτό το βλέμμα δεν ξεχνιέται»\n«Αυτό το βλέμμα δεν ξεχνιέται», εξομολογείται αστυνομικός που συμμετείχε στην επιχείρηση απελευθέρωσης του επιχειρηματία Μιχάλη Λεμπιδάκη, ο οποίος κρατείτο όμηρος επί έξι μήνες, και βρέθηκε σε μια μάντρα, λίγο έξω από το Ρέθυμνο.\nΣύμφωνα με το cretalive.gr, οι αστυνομικοί που συμμετείχαν στην επιχείρηση, κάνουν λόγο για πρωτόγνωρα συναισθήματα αναφερόμενοι χαρακτηριστικά στο βλέμμα του Μιχάλη Λεμπιδάκη όταν αντίκρισε τους αστυνομικούς και κατάλαβε ότι πήγαν για να τον σώσουν. «Αυτό το βλέμμα δεν ξεχνιέται», είπε χαρακτηριστικά.\nΌταν οι αστυνομικοί τον καθησύχασαν και του αποδέσμευσαν το πόδι από την αλυσίδα, άρχισε να συνειδητοποιεί ότι «ναι, δεν ήταν ψέμα. Ήταν ελεύθερος». Τον πήραν από το χέρι και τον έβγαλαν στο φως από το κολαστήριο που του είχαν φτιάξει οι απαγωγείς του. Και τότε όλοι οι αστυνομικοί που ήταν εκεί ξέσπασαν σε κλάματα.\nΉταν ένα μείγμα συναισθημάτων: δάκρυα χαράς γιατί κατάφεραν να τον σώσουν, δάκρυα υπερηφάνειας γιατί πίστεψαν στις δυνάμεις τους, αλλά και δάκρυα φόρτισης για όλα όσα είχαν βιώσει αυτούς τους έξι μήνες, σε αυτό το διαρκές κυνήγι με τους απαγωγείς που ευτυχώς δεν αποδείχτηκε κυνήγι... μαγισσών.\nΕξάλλου, όπως λένε οι αστυνομικοί που τον αντίκρισαν, ήταν ένας φοβισμένος και τρομοκρατημένος άνθρωπος, σαν ένα πληγωμένο πουλάκι μας είπε ένας απ΄αυτούς χαρακτηριστικά. Δεν μπορούσε να συγκεντρωθεί, να δώσει σαφείς απαντήσεις και το έργο των αστυνομικών ελάχιστα φωτίστηκε από αυτήν την πρώτη κατάθεση. Είναι χαρακτηριστικό πως δεν μπορούσε να θυμηθεί πόσες μετακινήσεις είχε υποστεί από την πρώτη μέρα της απαγωγής του, ενώ για τις συνθήκες κράτησης του, σε γενικές γραμμές είπε πως του έδιναν νερό και φαί, χωρίς να υπεισέλθει σε περαιτέρω λεπτομέρειες.\nΠροηγούμενο Συγκλονιστικές φωτογραφίες από τη σοφίτα- «φυλακή» του Λεμπιδάκη- «Πεταμένος» σε ένα στρώμα υπό άθλιες συνθήκες!\nΕπόμενο Όταν ο νέος προϊστάμενος Γραφείου Τύπου του Τσίπρα έλεγε «σας γα@@ το Χάρβαρντ»


Lt Defense | Rijk Zwaan GR\nΗ σειρά Lt Defense προσφέρει προστασία ενάντια στο ωίδιο\nΟι ποικιλίες της σειράς Lt Defense της Rijk Zwaan προστατεύουν ενάντια στη μόλυνση από το ωίδιο (Leveillula taurica ή Lt) τόσο σε καλλιέργεια γλυκιάς όσο και σε καλλιέργεια καυτερής πιπεριάς. Αυτή η μόλυνση μπορεί να αποτελέσει ένα μεγάλο πρόβλημα για τους παραγωγούς. Η ανθεκτικότητα περιορίζει την ανάπτυξη του ωιδίου. Ποικιλίες με αυτή την ανθεκτικότητα είναι μία αποτελεσματική λύση για τους παραγωγούς. Η σειρά Lt Defense είναι μέρος της σειράς Defense της Rijk Zwaan.\nΕνδιαφέρεστε για τις ποικιλίες της σειράς Lt Defense;\nΓιατί οι παραγωγοί επιλέγουν τη σειρά Lt Defense\nΤο ωίδιο (Leveillula taurica) είναι δύσκολο να εντοπιστεί σε πρώιμο στάδιο, γι' αυτό και είναι τόσο εύκολο να εξαπλωθεί η ασθένεια απαρατήρητη σε καλλιέργειες γλυκιάς πιπεριάς και καυτερής πιπεριάς. Οι παραγωγοί που επιλέγουν ποικιλίες με ανθεκτικότητα Lt μπορούν να μειώσουν τη χρήση φυτοπροστατευτικών προϊόντων. Η καλλιέργεια είναι πιο υγιής και πιο παραγωγική. Υπάρχει επίσης χαμηλότερο επίπεδο υπολειμμάτων στους καρπούς, πράγμα που είναι επιθυμητό από τους εμπόρους λιανικής. Επιπλέον, η χρήση λιγότερου θείου αυξάνει τη διάρκεια ζωής των πλαστικών κάλυψης θερμοκηπίου. Ως αποτέλεσμα, η σειρά Lt Defense προσφέρει στους παραγωγούς λιγότερες δυσκολίες καθ' όλη τη διάρκεια του κύκλου της καλλιέργειας.\nΠλεονεκτήματα της σειράς Lt Defense\nΜειωμένη ανάγκη για χρήση φυτοπροστατευτικών προϊόντων στις καλλιέργειες\nΧαμηλότερο επίπεδο υπολειμμάτων στους καρπούς\nΜεγαλύτερη διάρκεια ζωής των πλαστικών κάλυψης θερμοκηπίου χάρη στη μειωμένη χρήση θείου\nΠοικιλίες γλυκιάς και καυτερής πιπεριάς της σειράς Lt Defense\nΗ Rijk Zwaan προσφέρει έναν αυξανόμενο αριθμό από ποικιλίες γλυκιάς και καυτερής πιπεριάς με ανθεκτικότητα Lt. Αυτές οι ποικιλίες αναγνωρίζονται από την ετικέτα Lt Defense. Ποικιλίες από τους ακόλουθους τύπους είναι διαθέσιμες:\nΟυγγαρέζικο (Hungarian Wax)\nΚαυτερή (Med hot pepper)\nLt σε ευπαθείς ποικιλίες\nΗ Leveillula taurica (Lt) είναι ένας μύκητας που μπορεί να αναπτυχθεί μόνο σε ζωντανό ιστό του φυτού. Τα σπόρια σχηματίζονται στην κάτω πλευρά των φύλλων και μεταφέρονται από τον αέρα, είτε σε θερμοκήπια είτε υπαίθρια. Εάν τα σπόρια καταλήξουν σε άλλα φύλλα, βλασταίνουν. Το ωίδιο Lt είναι δύσκολο να εντοπιστεί σε πρώιμο στάδιο, γι' αυτό και είναι τόσο εύκολο να εξαπλωθεί η ασθένεια απαρατήρητη.\nΑρχικά εμφανίζονται μικρές ανοιχτοπράσινες κηλίδες στην επάνω πλευρά του φύλλου. Σταδιακά μεγαλώνουν και κιτρινίζουν. Τελικά, ο ιστός των φύλλων γίνεται καφέ και νεκρώνεται. Το μυκήλιο αναπτύσσεται μέσα στο φύλλο και σχηματίζει σπόρια στην κάτω πλευρά.\nΟι ποικιλίες πιπεριάς της σειράς Lt Defense είναι λιγότερο ευάλωτες στα αποτελέσματα του ωιδίου από ότι οι συνηθισμένες ποικιλίες. Τα πειραματικά έχουν δείξει ότι οι ποικιλίες της σειράς Lt Defense επιβραδύνουν την ανάπτυξη του ωιδίου. Αυτό δεν καθυστερεί μόνο τη ζημιά στην καλλιέργεια αλλά επίσης δίνει στους παραγωγούς περισσότερο χρόνο για να αντιδράσουν στην όποια ζημιά. Στις ανθεκτικές ποικιλίες, η παραγωγή και η ποιότητα προϊόντος παραμένει σταθερή.\nΦυλλάδιο Lt Defense\nΕίναι πολύ σημαντικό να ξεκινήσει κάθε κύκλος καλλιέργειας με υγιή φυτά, καταστρέφοντας όλο το παλιό φυτικό υλικό. Επειδή τα σπόρια μπορούν να επιβιώσουν για περίπου επτά ημέρες, καλό είναι να αφήσετε το θερμοκήπιο άδειο για δύο εβδομάδες.


Βίκυ Κουλιανού: Ποζάρει με μαγιό και εντυπωσιάζει με τα δίμετρα πόδια της! (ΦΩΤΟ)\nΗ Βίκυ Κουλιανού, συνεχίζει να ασκεί γοητεία στο κατώφλι των πενήντα και κυριολεκτικά κλέβει τις εντυπώσεις με τις πόζες της.\nΗ ίδια συνεχίζει την καριέρα της ως ηθοποιός, αλλά δεν ξεχνά το μόντελινγκ, το οποίο ήταν για πολλά χρόνια η βασική της δουλειά!\nΤο πρώην μοντέλο απολαμβάνει τις διακοπές του και δνε παραλείπει να μοιράζεται διάφορα στιγμιότυπα στα social media.\nΤο σώμα της παραμένει καλλίγραμμο και τα πόδια της εντυπωσιάζουν ακόμη και τους πιο απαιτητικούς.\nΔείτε τις σέξι φωτογραφίες, που ανέβασε:\nΟ Ευθύμης Ζησάκης αποκάλυψε στο "TV Έθνος", τις εντάσεις που…\nΆννα Βίσση: Η ΦΩΤΟ με μπικίνι στο instagram\nΣτη Ζάκυνθο πέρασε το Σάββατο η Άννα Βίσση καθώς παραχώρησε…\nΟ Ηλίας Γκότσης ξεκαθαρίζει για τις δηλώσεις που έκανε για τον Γιώργο Αγγελόπουλο\n«Δεν μπορώ να φανταστώ τον εαυτό μου να παίζει σε…\nΜε ποιον παίκτη του Survivor 2 κάνει διακοπές ο Γιώργος Λιανός; (ΦΩΤΟ)\nΤις διακοπές του απολαμβάνει ο Γιώργος Λιανός, μετά το προσωρινό…\nΤην πρώτη της φωτογράφιση μετά την είδηση του αρραβώνα της…\nΣτη θλίψη βυθίστηκε ο καλλιτεχνικός χώρος, με την είδηση του…


Κάντε αυτό το απλό κόλπο και θα βγαίνετε καλοί σε όλες τις φωτογραφίες | HuffPost Greece\n22/07/2017 04:21 EEST\nΚάντε αυτό το απλό κόλπο και θα βγαίνετε καλοί σε όλες τις φωτογραφίες\nMovise star having a photosession with a famous photographer\nΘυμάστε εκείνο το επεισόδιο από το How I Met Your Mother, που όλοι προσπαθούσαν να καταλάβουν γιατί ο Barney Stinson βγαίνει πάντοτε καλός στις φωτογραφίες;\nΊσως γνώριζε αυτό το κόλπο που γράφει και η ιστοσελίδα Pure Wow. Το μυστικό κρύβεται σε μία μικρή κλίση του κεφαλιού προς την μεριά που είναι το καλό μας προφίλ και το χαμήλωμα του πηγουνιού. Τώρα χαμογελάστε και είστε έτοιμοι για την τέλεια φωτογραφία.\nΗ κλίση του κεφαλιού βοηθά να γίνουν πιο απαλές οι γωνίες του προσώπου και να φύγουν οι σκιές που δεν κολακεύουν.\nΌσο για το καλό σας προφίλ, αυτό μπορείτε να το βρείτε είτε κοιτάζοντας στον καθρέφτη, είτε να εμπιστευτείτε την έρευνα που έγινε από το Wake Forest University και η οποία διαπίστωσε ότι οι περισσότεροι άνθρωποι είναι πιο εκφραστικοί στην αριστερή τους πλευρά.\nPLUS: life φωτογραφία κόλπο φωτογένεια


ΕΠΑΓΓΕΛΜΑΤΙΚΟ ΕΠΙΜΕΛΗΤΗΡΙΟ ΑΘΗΝΩΝ: Σε αναμονή για αύξηση των ορίων των ακατάσχετων λογαριασμών συνεπών οφειλετών - Χρονικά της Δράμας\nΑρχική Οικονομία ΕΠΑΓΓΕΛΜΑΤΙΚΟ ΕΠΙΜΕΛΗΤΗΡΙΟ ΑΘΗΝΩΝ: Σε αναμονή για αύξηση των ορίων των ακατάσχετων λογαριασμών...\nΕΠΑΓΓΕΛΜΑΤΙΚΟ ΕΠΙΜΕΛΗΤΗΡΙΟ ΑΘΗΝΩΝ: Σε αναμονή για αύξηση των ορίων των ακατάσχετων λογαριασμών συνεπών οφειλετών\nΦορολογούμενος με δεσμευμένο τραπεζικό λογαριασμό αφού υπαχθεί σε ρύθμιση θα πρέπει να πληρώσει δύο δόσεις των ρυθμισμένων οφειλών του για να μπορεί τον τρίτο μήνα να ζητήσει αύξηση του ακατάσχετου ορίου.\nΩς βάση υπολογισμού της αύξησης του ακατάσχετου ορίου του λογαριασμού λαμβάνεται υπόψη το άθροισμα των δόσεων που καταβάλει κάθε μήνα ο οφειλέτης για να εξυπηρετεί τις οφειλές του που έχουν ρυθμιστεί (ο οφειλέτης μπορεί να εξυπηρετεί πάνω από μια ρύθμιση). Στο ποσό αυτό εφαρμόζεται ο πρώτος συντελεστής 3 ο οποίος δίνει το νέο ύψος του ακατάσχετου λογαριασμού. Οι διατάξεις ορίζουν συντελεστές από 3 έως και 4,5. Για παράδειγμα εάν η μηνιαία δόση ανέρχεται σε 500 ευρώ με την έναρξη της νέας διαδικασίας ο οφειλέτης θα κερδίζει ακατάσχετο όριο 1.500 ευρώ (500Χ3) από 1.250 ευρώ που ισχύει για όλους.\nΑν η δόση ή οι δόσεις στο βαθμό που εξυπηρετούνται παράλληλα περισσότερες από μια ρυθμίσεις είναι για παράδειγμα 50 ευρώ, με την εφαρμογή συντελεστή 3, οδηγεί σε αποτέλεσμα 150 ευρώ. Το ποσό αυτό υπολείπεται των 1.250 ευρώ του ακατάσχετου, δεν προστίθεται αλλά παραμένει αμετάβλητο το ακατάσχετο όριο των 1.250 ευρώ.\nΜε την πάροδο των μηνών, όσο η ρύθμιση συνεχίζει να τηρείται ευλαβικά, ο συντελεστής θα αυξάνεται. Για παράδειγμα, σε έναν φορολογούμενο ο οποίος έχει ρυθμίσει τις οφειλές του με την πάγια ρύθμιση των 12 δόσεων, εξοφλώντας για παράδειγμα 5 δόσεις των 500 ευρώ μπορεί να «κερδίσει» συντελεστή 3,8 αυξάνοντας τον ακατάσχετο λογαριασμό στα 1.900 ευρώ.\nΚοντά στην πλήρη εξόφληση της οφειλής, πριν ο λογαριασμός ξεμπλοκάρει εντελώς, το ακατάσχετο όριο θα φθάνει στο ανώτατο ύψος με την εφαρμογή του μέγιστου συντελεστή 4,5.\nΤα όρια του ακατάσχετου καθορίζονται κάθε μήνα και ισχύουν για ένα μήνα.\nΑν ο φορολογούμενος ο οποίος έχει κερδίσει αύξηση ακατάσχετου λογαριασμού, χάσει τη ρύθμιση οφειλών (εξαιτίας μη καταβολής δύο συνεχόμενων δόσεων) χάνει τον αυξημένο ακατάσχετο, αλλά και το δικαίωμα να τον διεκδικήσει εκ νέου.\nΠρώτον να έχουν ρυθμίσει τα χρέη τους και να έχει προηγηθεί η πληρωμή δύο δόσεων.\nΔεύτερον να δηλώσουν τον λογαριασμό για τον οποίο ζητείται περιορισμός της κατάσχεσης.\nΤρίτον να πληρώνουν με συνέπεια τις δόσεις της ρύθμισης.\nΑν κάποιος χάσει τη ρύθμισή του θα χάνει και το ευεργέτημα της σταδιακής αποδέσμευσης του λογαριασμού.\nΠροηγούμενο άρθροΜπύρος: Ο επόμενος ιδιοκτήτης πρέπει να καλύψει 500 χιλιάδες…\nΕπόμενο άρθροΔΗΜΟΤΙΚΗ ΠΑΡΑΤΑΞΗ ΔΗΜΟΥ ΔΡΑΜΑΣ «PROJECT ΔΡΑΜΑ 2020»: Δημιουργική απασχόληση μαθητών…Κάλλιο αργά παρά ποτέ


Όλοι ενίκησαν! Μα ποιος έχασε τελικά; Αν με ρωτάτε εμένα όλοι έχασαν την εμπιστοσύνη του κόσμου! Αλλά...σκασίλα τους! Έτσι γίνεται πιο εύκολα η δουλειά τους...ή το δούλεμαν τους! Είναι η Μetademocracy του Colin Crouch... Ψάξτε το! Αξίζει τον κόπο!


Η ΟΙΚΟΝΟΜΙΚΗ ΛΟΓΙΚΗ ΤΗΣ ΑΥΘΑΙΡΕΣΙΑΣ - ΠΑΥΛΟΣ ΕΛΕΥΘΕΡΙΑΔΗΣ\nΔημοσιεύτηκε στο liberal.gr, Δευτέρα 22 Οκτωβρίου 2018\nΚαθώς φτάνουμε στην τελική περίοδο της κυβέρνησης Σύριζα/Ανελ, έχει έλθει η ώρα να αξιολογήσουμε το έργο της. Ένας τομέας όπου η κυβέρνηση είχε καλλιεργήσει προσδοκίες, ιδίως σε αξιωματούχους στο εξωτερικό, ήταν στην μεταρρύθμιση της δημόσιας διοίκησης. Πολλοί φίλοι της Ελλάδας πίστευαν ότι ένα «άφθαρτο» πολιτικό προσωπικό, που δεν είχε εθιστεί στο πελατειακό κράτος, θα μπορούσε να κάνει μεταρρυθμίσεις, εκεί που το «παλιό» είχε αποτύχει.\nΟι προσδοκίες διαψεύσθηκαν. Οι «νέες» πολιτικές δυνάμεις των κ. Τσίπρα και Καμμένου αποδείχτηκαν εξίσου πελατειακές. Η κυβέρνησή τους επανέλαβε το μοντέλο του ασφυκτικού κομματικού ελέγχου της δημόσιας διοίκησης και του ιδιοτελούς διαμερισμού των δομών της. Το είδαμε από την ΕΡΤ και τις άλλες δημόσιες επιχειρήσεις μέχρι τα νοσοκομεία.\nΗ Ευρωπαϊκή Ένωση επεδίωξε, ίσως χωρίς ιδιαίτερη έμφαση, να επιβάλει ένα ευρωπαϊκό σύστημα ανεξάρτητης δημόσιας διοίκησης αλλά δεν τα κατάφερε. Ήθελε αποκλειστικά υπηρεσιακές διαδικασίες πρόσληψης, προαγωγής και μετάθεσης δημοσίων υπαλλήλων με αξιόπιστους θεσμούς λογοδοσίας. Το σύστημά μας όμως παρέμεινε σε γενικές γραμμές όπως το ξέραμε, ένα σύστημα αμιγώς κομματικού ελέγχου.\nΈνα – ακραίο ίσως - παράδειγμα έλλειψης λογοδοσίας είναι και τα «μυστικά κονδύλια» που βγήκαν πρόσφατα στην επικαιρότητα. Για κάποιους μυστηριώδεις λόγους το ελληνικό πολιτικό σύστημα επιτρέπει σε υπουργούς να ξοδεύουν μέρος των χρημάτων των φορολογουμένων χωρίς καμία διαφάνεια, χωρίς εμπλοκή υπηρεσιακών διαδικασιών και χωρίς καμία λογοδοσία. Πρόκειται κατά την γνώμη μου για ένα διαρκές σκάνδαλο. Δεν πρέπει να υπάρχουν «μυστικά κονδύλια». Δεν υπάρχει κανένας λόγος να ξοδεύονται δημόσια χρήματα χωρίς έλεγχο.\nΟ κ. Κοτζιάς ισχυρίστηκε ότι έχει φέρει κοινοβουλευτικό έλεγχο σε όλα τα «μυστικά κονδύλια» του υπουργείου Εξωτερικών. Αυτό είναι μόνο εν μέρει αληθινό. Με τον νόμο του κ. Κοτζιά δεν υπάρχει έλεγχος μέχρι του ποσού των 25,000 ευρώ. Το ποσό αυτό είναι τεράστιο και είναι απαράδεκτο για ευρωπαϊκή χώρα. Τα χρήματα των φορολογουμένων είναι πολύτιμα. Δεν μπορεί ποτέ να ξοδεύονται χωρίς θεσμικούς περιορισμούς. Η υπουργική αυθαιρεσία είναι αντίθετη στην λογική της δημοκρατίας, ενώ πιθανότατα είναι και αντίθετη στο διεθνές δίκαιο.\nΗ διαθεσιμότητα «μυστικών κονδυλίων», στον βαθμό που προσκαλεί τους Έλληνες υπουργούς να δωροδοκούν ξένους αξιωματούχους, αντιβαίνει στις υποχρεώσεις της Ελλάδας που πηγάζουν από την Σύμβαση του ΟΟΣΑ για την Δωροδοκία. Το θέμα της μυστικότητας είναι διαφορετικό. Όταν υπάρχει λόγος, οι δαπάνες μπορεί να είναι απόρρητες. Αλλά όμως δεν σημαίνει ότι δεν ελέγχονται.\nΣτην Βρετανία για παράδειγμα υπάρχει ειδική επιτροπή της Βουλής, η Επιτροπή Πληροφοριών και Ασφάλειας, (Intelligence and Security Committee) η οποία επιβλέπει τις υπηρεσίες πληροφοριών και μάλιστα δημοσιεύει κάθε χρόνο την ετήσια έκθεσή της φροντίζοντας να μην αποκαλύπτει μυστικά του κράτους. Η χώρα μας έχει μια ειδική υπηρεσία για μυστικές αποστολές εθνικής σημασίας, την ΕΥΠ. Προς τι λοιπόν μια πρόσθετη διαδικασία «μυστικών κονδυλίων» στην διακριτική ευχέρεια των υπουργών; Η έλλειψη διαφάνειας είναι όχι μόνο αχρείαστη αλλά και γεννά εύλογη καχυποψία, κάτι που απ’ ό,τι φαίνεται έπαιξε κάποιον ρόλο, άγνωστο προς το παρόν, στην παραίτηση του κ. Κοτζιά.\nΤο άτυχο αυτό παράδειγμα ίσως όμως δείχνει και τον δρόμο για το πώς οι πρακτικές μας πρέπει να αλλάξουν. Μια δημοκρατική άσκηση της εκτελεστικής εξουσίας επιβάλει ότι κάθε απόφαση πρέπει να λαμβάνεται χωρίς αυθαιρεσία μέσα σε ένα εκ των προτέρων γνωστό ρυθμιστικό πλαίσιο. Ούτε ένα ευρώ δημοσίου χρήματος δεν πρέπει να ξοδεύεται παράνομα ή χωρίς λογοδοσία. Μόνο έτσι προστατεύεται η εμπιστοσύνη στους πολιτικούς θεσμούς, χωρίς καμία υποψία ιδιοτέλειας.\nΦυσικά, το να φέρεις νέους θεσμούς διαφάνειας και λογοδοσίας στη διοίκηση δεν είναι κάτι καθόλου απλό.\nΚάποιοι σχολιαστές νομίζω υποτιμούν τις δυσκολίες. Θεωρούν την ελληνική δημόσια διοίκηση αδύναμη ή πολιτιστικά «καθυστερημένη». Πιστεύω ότι η ερμηνεία αυτή είναι λανθασμένη. Το πρόβλημα είναι καθαρά οικονομικής φύσης.\nΗ λογοδοσία έχει κερδισμένους και χαμένους. Οι δημόσιοι υπάλληλοι είναι σήμερα οι κερδισμένοι της αυθαιρεσίας, μαζί με τους πολιτικούς.\nΈνα κομμάτι της διοίκησης ενδιαφέρεται μόνο να έχει την ησυχία της, να δουλεύει ελάχιστα και να πάρει σύνταξη το συντομότερο. Σχεδόν πάντα πετυχαίνει τον σκοπό του. Ένα δεύτερο κομμάτι της διοίκησης προσπαθεί με πολιτικές χάρες και διευθετήσεις, να κερδίζει εύνοια, προαγωγές ή άλλες ανταμοιβές. Και αυτό το κομμάτι της διοίκησης είναι εξαιρετικά πετυχημένο, αφού συνήθως προοδεύει πολιτικά και συνδικαλιστικά.\nΈνα τρίτο κομμάτι της διοίκησης, μικρό αλλά σημαντικό, ασχολείται βασικά με το να δίνει συμβουλευτικές υπηρεσίες λεηλασίας προς πολιτικά πρόσωπα. Ο Άκης Τσοχατζόπουλος δεν θα κατάφερνε να κλέψει δεκάδες εκατομμύρια, αν δεν είχε πρόθυμα υπηρεσιακά στελέχη στην διάθεσή του. Τέτοια διεφθαρμένα στελέχη είναι όμως πολύ ισχυρά, είναι οργανωμένα και έχουν οικονομική επιφάνεια.\nΜε τις διασυνδέσεις τους αποφεύγουν την λογοδοσία για όλους, συμμαχώντας με τα άλλα δύο τμήματα της δημόσιας διοίκησης, τους οκνηρούς και τους πολιτικάντηδες. Έτσι, εξασφαλίζεται μια γενική ατιμωρησία.\nΔεν είναι όμως όλοι ίδιοι. Ένα τέταρτο κομμάτι της διοίκησης – ίσως το πιο μεγάλο - κάνει με ευσυνειδησία την δουλειά του. Έτσι το κράτος μας δεν καταρρέει και προχωρά κουτσά στραβά. Και αυτό συμφέρει ολόκληρη την διοίκηση. Συνεπώς, η ιδέα ότι η ελληνική δημόσια διοίκηση είναι αδύναμη, είναι ένας μύθος. Απλά, η διοίκησή μας δεν έχει τον αποκλειστικό στόχο να εξυπηρετεί τον φορολογούμενο. Έχει και άλλους σκοπούς. Για αυτό και την διοίκηση δεν την νοιάζουν τα μυστικά κονδύλια των υπουργών. Είναι κάτι που συμβαδίζει με την γενική οικονομική λογική της ιδιοτέλειας της εκτελεστικής εξουσίας.\nΗ μετάβαση σε μια δημοκρατική - και όχι πελατειακή – εκτελεστική εξουσία δεν είναι, συνεπώς, μια υπόθεση μεταλαμπάδευσης γνώσεων ή κάποιας «αλλαγής νοοτροπίας». Είναι μια υπόθεση αποκλειστικά οικονομικού ανταγωνισμού αντικρουόμενων κοινωνικών ομάδων και συμφερόντων.\nΗ μεταρρύθμιση απαιτεί την αναγκαστική – από μια φωτισμένη ηγεσία - μεταφορά εξουσίας από μια ιδιοτελή υψηλή ιεραρχία, που περιλαμβάνει και τους υπουργούς αλλά και τους κομματικούς συνδικαλιστές, προς νέους απρόσωπους ανεξάρτητους θεσμούς της δημόσιας διοίκησης, που θα κάνουν αθόρυβα τη δουλειά τους με ευσυνείδητους λειτουργούς και θα εφαρμόζουν καθαρούς κανόνες λογοδοσίας και θα υπηρετούν το δημόσιο συμφέρον. Το μοντέλο της ανεξάρτητης δημόσιας διοίκησης είναι γνωστό από την ευρωπαϊκή εμπειρία της Βρετανίας, της Γαλλίας, της Γερμανίας κλπ.\nΗ υπόθεση των «μυστικών κονδυλίων» αποκαλύπτει λοιπόν όλη την παθογένεια της εκτελεστικής εξουσίας στην Ελλάδα. Η υπουργική αυθαιρεσία και η υπαλληλική ιδιοτέλεια, δεν έχουν όμως θέση σε ένα κράτος δικαίου. Η δημοκρατία απαιτεί το δημόσιο χρήμα να ξοδεύεται με σεβασμό στους κόπους του φορολογούμενου, από το πρώτο μέχρι το τελευταίο ευρώ.


– Μου ράγισε τη καρδιά αυτή η ταινία…\n– Την κορόιδεψε. Την χρησιμοποίησε και στο τέλος δεν την παντρεύτηκε.\n– Ρε Μαρία, πορνό βλέπαμε….!\nΔημοσκόπηση RealPolls: Στο 4.6% πλέον η διαφορά ΝΔ – ΣΥΡΙΖΑ\nΘρίλερ στον Άραξο – “Κατάσκοποι” φωτογράφιζαν τις εγκαταστάσεις της 116 ΠΜ;\nΘρίλερ στον Άραξο - "Κατάσκοποι" φωτογράφιζαν τις εγκαταστάσεις της 116 ΠΜ;\nΘρίλερ με χρυσές λίρες της σπιτονοικοκυράς της Ρούλας Πισπιρίγκου-Ποιος τις πούλησε;


Άλλη μια ισοπαλία για την Ξάνθη και απομακρύνεται από την κορυφή - XanthiPost\nΙσόπαλος αναδείχθηκε ο ΑΟ Ξάνθη στα Τρίκαλα, στην αναμέτρηση που έγινε στα πλαίσια της 19ης αγωνιστικής της Super League 2, με την τοπική ομάδα. Το 0-0 δεν άλλαξε παρά τις προσπάθειες των ποδοσφαιριστών με τους ποδοσφαιριστές του Μπάμπη Τεννέ να έχουν πλέον 32 βαθμούς, μετά την 8η φετινή ισοπαλία και 5η εκτός έδρας. Επόμενος αγώνας για την ομάδα μας την Κυριακή (11/4, Xanthi FC Arena, 14:45, ΕΡΤ 3) με αντίπαλο τον Διαγόρα Ρόδου.\nΣτο 4′ μετά από γύρισμα του Ευθυμίου το σουτ του Πέλκα ήταν άστοχο, όπως και η προβολή του Ευθυμίου στο 14′. Στο 24′ ο Γκαρσία έκανε την σέντρα και ο πιεζόμενος Μικελτάτζε πήρε την κεφαλιά με τον Γιακουμή να μπλοκάρει την μπάλα στην αριστερή του γωνία. Στο 30′ το σουτ του Σιατραβάνη μπόκαρε ο τερματοφύλακας. Στο 42′ η προβολή του Ευθυμίου μετά από φάση διαρκείας, πέρασε άουτ. Στο 50′ το σουτ του Σκόνδρα απέκρουσε σε κόρνερ ο Ίτσο. Στο 75′ μετά από σέντρα του Γκαρσία, ο Καπνίδης έκανε το κοντρόλ αλλά και το άστοχο σουτ. Στο 77′ ο Τσαμούρης έδιωξε τη σέντρα του Ευθυμίου μετά την κόντρα επίθεση των γηπεδούχων. Στο 79′ το σουτ του Σταματή μπλόκαρε ο Ίτσο στην δεξιά του γωνία. Στο 88′ το σουτ του Παπαγεωργίου πέρασε άουτ.\n3 θετικά δείγματα εντοπίστηκαν σε σύνολο 132 rapid test που διενεργήθηκαν σήμερα στο Αμοιρίδειο Αθλητικό Κέντρο Ξάνθης\nΑνακοινώσε τον Βαγγέλη Πλατέλλα ο ΑΟΞ


Κάλεσμα στην κινητοποίηση Εκπαιδευτικών - Φοιτητών - Μαθητών στις 21 Γενάρη\nΤο Πανεργατικό Αγωνιστικό Μέτωπο καταγγέλλει την απαράδεκτη επίθεση της Κυβέρνησης ενάντια στο Λαϊκό Δικαίωμα για Αποκλειστικά Δημόσια-Δωρεάν Παιδεία. Τους φραγμούς για την εισαγωγή των παιδιών της εργατικής τάξης στα πανεπιστήμια και την πρωτόγνωρη επιχείρηση αστυνομοκρατίας και τρομοκρατίας στα Πανεπιστήμια.\nΤην ώρα που νοσοκομεία, σχολειά και πανεπιστήμια στενάζουν από τις ελλείψεις σε προσωπικό και υποδομές, την ώρα που τα σωματεία και οι μαζικοί φορείς ζητούν να παρθούν μέτρα για την υγεία και την ασφάλεια των παιδιών, η Κυβέρνηση προτιμά και εδώ να δώσει 30 εκατ. ευρώ για Ίδρυση Πανεπιστημιακής Αστυνομίας!!! Μετά το συνδικαλιστικό της ασφάλειας θα έχουμε και το αντίστοιχο σπουδαστικό.\nΤο ΠΑΜΕ καλεί τα Εργατικά Κέντρα, τις Ομοσπονδίες, τα Συνδικάτα να συμμετέχουν στις κινητοποιήσεις Εκπαιδευτικών-Φοιτητών-Μαθητών- Γονιών την Πέμπτη, 21 Γενάρη τηρώντας όλα τα μέτρα προστασίας της υγείας.\nPrevious ArticleΟμοσπονδία Φαρμάκου : Καταγγέλλει την απαράδεκτη στάση της εργοδοσίας της ΑΝΦΑΡΜ\nNext Article ΠΕΜΕΝ, ΣΤΕΦΕΝΣΩΝ, ΠΕΕΜΑΓΕΝ: Η τρομοκρατία και ο αυταρχισμός δεν θα περάσει


90 χρόνια καινοτομίας και ΔΕΘ σε μια συνέντευξη! | Blog\nThessaloniki / Μη κατηγοριοποιημένο\nΦέτος η Διεθνής Έκθεση Θεσσαλονίκης γιορτάζει τα 90 χρόνια λειτουργίας της. Η ιστορία της γνωστής σε όλους ΔΕΘ αρχίζει το 1926 και έκτοτε αποτελεί αναπόσπαστο κομμάτι της πόλης. Κάθε χρόνο, χιλιάδες άτομα κατακλύζουν τον εκθεσιακό χώρο, φέρνοντας μαζί τους και τον αέρα της καινοτομίας και της δημιουργικότητας. Αποτελεί μια γενική έκθεση, ποικίλων θεμάτων και ενδιαφερόντων, καθώς σε ένα χώρο συγκεντρώνονται επιχειρησιακές εκθέσεις, Μ.Κ.Ο, happenings και πολιτικοί διάλογοι. Η 81η ΔΕΘ, με τον ιδιαίτερα επετειακό της χαρακτήρα, διατήρησε την λάμψη της, ανεβάζοντας κατά πολύ ψηλότερα τον πήχη για τις επόμενες χρονίες.\nΟ κ. Κυριάκος Ποζρικίδης, Διευθύνων Σύμβουλος της ΔΕΘ HELEXPO AE, μιλάει στο TEDxUniversityOfMacedonia Blog για την διοργάνωση της φετινής έκθεσης. Ας τον ακούσουμε!\nΗ ΔΕΘ έφτασε αισίως στο τέλος της. Πώς αισθάνεστε για την ολοκλήρωση του εγχειρήματος και ποιες είναι οι εντυπώσεις σας;\nΗ 81η ΔΕΘ έχει μόλις τελείωσε και ξεκινάμε δυναμικά για την 82η. Ήταν η καλύτερη των τελευταίων 5 ετών, με βάση τα ποσοτικά στοιχεία. Αυτά τα στοιχεία αναφέρονται στον αριθμό των εκθετών, στον αριθμό των επισκεπτών καθώς και στον βαθμό ικανοποίησης από τους ίδιους τους επισκέπτες και εκθέτες. Χαρακτηριστικά, υπήρχε τετραψήφιος αριθμός εκθετών και εξαψήφιος αριθμός επισκεπτών. Είμαστε ευχαριστημένοι, αλλά κάθε φορά περιμένουμε το καλύτερο και προσπαθούμε για αυτό.\nΠοιες ήταν οι αντιδράσεις του κόσμου και του επιχειρηματικού κοινού;\nΟι αντιδράσεις ήταν άκρως θετικές, παρ΄όλα τα προβλήματα που εμφανίστηκαν. Σε καταστάσεις κρίσης, οφείλεις να πάρεις την καλύτερη δυνατή απόφαση προκειμένου να ελαχιστοποιηθεί το οποιοδήποτε αρνητικό αποτέλεσμα. Αυτό και κάναμε.\nΒραδινή περιήγηση στην 81ή ΔΕΘ Θεσσαλονίκης! Πηγή: ΔΕΘ Helexpo\nΤι διαφοροποίησε φέτος την ΔΕΘ, σε σχέση με τις προηγούμενες χρονιές;\nΜετά από πολλά χρόνια, καταφέραμε να μαζέψουμε μεγάλο αριθμό εκθετών και επισκεπτών, από διάφορες τιμώμενες χώρες. Αυτό έδωσε μια διεθνή διάσταση στην έκθεση. Ένα ακόμη πολύ σημαντικό στοιχείο διαφοροποίησης είναι πως υπήρχε έντονη αντιπροσωπευτικότητα ελληνικού προϊόντος, καθώς παρουσιάσθηκε μια μεγάλη ποικιλία προϊόντων και υπηρεσιών, από πολλά μέρη της Ελλάδας. Αυξήθηκαν επίσης και οι ξένες συμμετοχές, είτε αυτές ήταν κρατικές είτε ιδιωτικές. Τελευταίο, αλλά εξίσου σημαντικό, ήταν το γεγονός ότι υπήρχε πολύ μεγάλο μερίδιο καινοτομίας, έρευνας και πρώτων παρουσιάσεων. Κάποια από αυτά ήταν το Amanda Project, που πραγματοποιήθηκε από φοιτητές του Πολυτεχνείου Α.Π.Θ., το ελληνικό drone που έφερε το Α.Π.Θ., καθώς και 3 νέα μοντέλα αυτοκινήτων που παρουσιάστηκαν, ένα εκ των οποίων πρωτοεμφανίσθηκε στο ελληνικό κοινό. Είναι απαραίτητο μια εκθεσιακή εκδήλωση σαν και την δική μας να εκπνέει καινοτομία και φρέσκες ιδέες.\nΓια το κοινό της ΔΕΘ, η αυλαία έπεσε την Κυριακή. Αυτό δεν σημαίνει ότι τα πράγματα σταματάν τότε. Πώς είναι η ΔΕΘ της επόμενης ημέρας;\nΤην στιγμή που μιλάμε ετοιμάζουμε την 82η, η οποία έκλεισε όσον αφορά το θέμα της τιμώμενης χώρας, αλλά και παράλληλα την 83η, για την οποία γίνονται συζητήσεις σχετικά με την τιμώμενη χώρα! Η έκθεση δεν σταματάει στιγμή. Αποτελεί μια διαδικασία, η οποία είναι δυναμική και συνεχίζει. Οι διαδικασίες για την 82η ΔΕΘ, έχουν αρχίσει εδώ και καιρό, παράλληλα με τις προετοιμασίες για την 81η, σε αρχικό στάδιο στρατηγικού προγραμματισμού. Ενώ οι διαδικασίες κινούνται σχεδόν παράλληλα, ο επιχειρισιακός σχεδιασμός ξεκινάει αμέσως μετά την λήξη.\nΦέτος αποδείχθηκε ότι η οργάνωση ήταν το παν. Η επίσχεση εργασίας του ΟΑΣΘ θα δημιουργούσε προβλήματα, όμως αντιδράσατε ταχύτατα και λύσατε το πρόβλημα, νοικιάζοντας λεωφορεία για την εξυπηρέτηση του κοινού. Πώς φέρατε εις πέρας μια λύση τόσο μη σπασμωδικά και πόση ευελιξία μπορεί να δείξει η έκθεση σε τέτοια προβλήματα;\nΈνα εκθεσιακό κέντρο δεν μπορεί να δουλέψει μόνο του και αυτόνομα. Χρειάζεται υποδομές και άλλες παραμέτρους ώστε να μπορεί να το επισκέπτεται ο κόσμος. Είτε είναι κλαδική έκθεση με επιχειρηματικό κοινό, είτε είναι γενική έκθεση που απευθύνεται σε απλούς πολίτες. Η πρόσβαση είναι σημαντικός παράγοντας για ένα εκθεσιακό κέντρο. Η επιλογή της τοποθεσίας γίνεται με βάση αυτόν τον παράγοντα και είναι συνήθως στο κέντρο της πόλης ή κοντά στο αεροδρόμιο, προκειμένου να υπάρχουν διεθνείς επισκέπτες. Όταν η πρόσβαση δυσχεραίνεται, δημιουργούνται προβλήματα. Η ΔΕΘ είναι μια γενική έκθεση, επομένως η έλλειψη αστικών μεταφορών δημιούργησε μεγάλο πρόβλημα. Φέτος, η ΔΕΘ είχε περίπου 210.000 επισκέπτες, με μεγάλη μερίδα φοιτητών και νεολαίας που βασίζεται στις αστικές συγκοινωνίες. Για το επιχειρηματικό κοινό, η έλλειψη συγκοινωνίας δεν αποτέλεσε ιδιαίτερο πρόβλημα, καθώς υπάρχει η αυτόνομη μετακίνηση αυτών. Όταν παρουσιάστηκε το πρόβλημα, προσπαθήσαμε να διευκολύνουμε το κοινό της Θεσσαλονίκης, δίνοντας του την ευκαιρία να έρθει στην έκθεση, μέσω των υπηρεσιών μας. Αποτέλεσε μια γρήγορη απόφαση, η οποία στέφθηκε και επιτυχία, καθώς μεταφέρθηκαν έτσι πάνω από 4000 άτομα. Υπήρξαν 8 γραμμές στους κεντρικούς άξονες , δυτικά και ανατολικά της πόλη, εξυπηρετώντας έτσι όλες τις περιοχές με τον καλύτερο δυνατό τρόπο. Η γρήγορη ανταπόκρισή μας είχε θετικό αντίκτυπο και από τους εκθέτες της ΔΕΘ, ενισχύοντας έτσι ακόμη περισσότερο το όνομα που έχει η έκθεση τόσα χρόνια.\nΌσον αφορά την ευελιξία που μπορεί να δείξει η ΔΕΘ σε τέτοιες καταστάσεις, είναι κάτι που αποδεικνύεται εδώ και χρόνια. Φέτος ήταν το φαινόμενο με τα λεωφορεία που το αντιμετωπίσαμε με τον καλύτερο δυνατό τρόπο. Πέρσι, είχαμε φέρει τις Μαγεμένες, που ήταν μια προσφορά στην πόλη. Το γλυπτό του Ζογγολόπουλου, που βρίσκεται στο Συντριβάνι, συνεχίζει μια παράδοση. Για την ακρίβεια αποτελεί το πρώτο έργο μοντέρνας τέχνης σε δημόσιο χώρο που μπήκε στην πόλη και το αγόρασε η ΔΕΘ το 1965. Εκτός από την Εταιρική Κοινωνική Ευθύνη, σημαντικό κομμάτι είναι η κοινωνική και πολιτισμική ευαισθησία.\nΜε τι κριτήρια γίνεται η επιλογή των χωρών;\nΑκολουθείται σε ένα βαθμό η στρατηγική της ελληνικής οικονομίας, έτσι ώστε να συνάδει με αυτήν. Η Ρωσία για παράδειγμα αποτελεί μια χώρα που μας ενδιαφέρει στον πρωτογενή τομέα και στους τομείς της έρευνας, του τουρισμού και των επενδύσεων, καθώς και γεωστρατηγικά. Επιπλέον, η Κινέζικη αγορά επενδύει στην Ευρώπη. Η Cosco έχει μετατρέψει τον Πειραιά σε πύλη στρατηγικού ενδιαφέροντος από την Κίνα σε Ευρώπη. Αυτό φυσικά συμβαδίζει και με την εθνική στρατηγική για άνοιγμα των αγορών και προσέλκυση νέων επενδύσεων.\nΚαι φέτος το TEDxUniversityofMacedonia βρισκόταν στην μεγαλύτερη εμπορική έκθεση της πόλης μας!\nΠώς γίνεται η κατανομή των περιπτέρων;\nΒλέπουμε την ζήτηση που υπάρχει και την μετέπειτα απήχηση. Το κομμάτι της εκπαίδευσης αποδείχθηκε ενδιαφέρον, τράβηξε το ενδιαφέρον του κοινού και θα προσπαθήσουμε να αυξήσουμε την συμμετοχή του στις επόμενες χρονιές. Ήταν μεγάλο εγχείρημα που το προσπαθούμε εδώ και αρκετό καιρό. Το ενεργειακό κομμάτι ενδιαφέρει τους περισσότερους επισκέπτες και είναι σταθερό εδώ και χρόνια. To e-gaming ενδιαφέρει κατά κύριο λόγο την νεολαία και έχει ανταπόκριση. Φέτος ήταν αρκετά διαφορετικό σε σχέση με άλλες χρονιές, τόσο σε διασκέδαση, όσο και σε διάδραση. Ωστόσο, κάθε χρόνο προσπαθούμε να προσθέσουμε διαφορετικές θεματικές και να τις τροποποιούμε ανάλογα με τα ενδιαφέροντα του κοινού και την υπάρχουσα ζήτηση. Οι προσδοκίες μας για την 82η ΔΕΘ είναι υψηλές και προσδοκούμε ένα παρόμοιο και πιο δυναμικό αποτέλεσμα από φέτος.\nΚάθε χρόνο υπάρχει κάτι το διαφορετικό. Η 82η σίγουρα θα διαφέρει από την 81η διοργάνωση. Στο παραπάνω θα παίξει σημαντικό ρόλο και η επιλογή της τιμώμενης χώρας, καθώς διαφοροποιεί τις παράλληλες δράσεις αλλά και το επιχειρηματικό κομμάτι. Θα προσπαθήσουμε φυσικά να βελτιώσουμε ακόμη περισσότερο την ανταποδοτικότητα της επένδυσης των πελατών μα και των εκθετών. Η επαναληψιμότητα και οι νέες συμμετοχές έρχονται σαν αποτέλεσμα της ικανοποίησης των εταιριών. Έχοντας ως οδηγό την φετινή μας επιτυχία, στοχεύουμε αισίως στο κάτι παραπάνω!\nTags: 81η ΔΕΘ, ΔΕΘ, Διεθνής Έκθεση Θεσσαλονίκης, Θεσσαλονίκη\nPrevious PostΤι ετοιμάζει για φέτος το TEDxUniversityofMacedonia;\nNext PostΌλοι οι δρόμοι οδηγούν στο… Καπάνι!\nΓνώρισε τους ομιλητές του TEDxUoM2018: Ελένη Ψυχούλη


H Δημοτική Αστυνομία της Σαγκάη και η γνωριμία του με τον Fairbairn\nΕκείνη την εποχή το 1907 - 1917, η πόλη της Σαγκάη είχε ανάμεσα σε άλλους και βρετανικό οικισμό. Εδώ ήταν όπου ο Σάικς (Sykes) έζησε και εργάστηκε. Η αλλαγή ονόματος υπήρξε δημοφιλής (και συνάμα λογική κίνηση) για «Άγγλους Πατριώτες» με γερμανικές ρίζες, να αλλάξουν τα ονόματά τους σε ολόκληρη την τότε Βρετανική Αυτοκρατορία.\nΈχει καταγραφεί ότι ο Σάικς (Sykes) είχε εργαστεί για πολλές εταιρείες διαφορετικών ειδών ενώ στη Σαγκάη. Φαίνεται ότι καταστάλαξε τελικά στον τομέα των όπλων και πυρομαχικών διότι εκεί γνώρισε τον W.E. Fairbairn (Φέρμπερν) το 1919, ξεκινώντας έτσι την διάσημη επαγγελματική τους ένωση. Αποδεικτικά στοιχεία μας δείχνουν ότι το 1923 ήδη δούλευε για την China & Japan Trading Co, ως εκπρόσωπος της Κίνας για την Colt και την Remington (Αμερικάνικές εταιρίες όπλων). Αυτό που είναι γενικώς αποδεκτό, είναι ότι η φιλία του με τον Φέρμπερν (Fairbairn) «έδεσε» ως άμεσο αποτέλεσμα της ιδιότητάς του ως εκπρόσωπος της Σαγκάη για τα Αμερικανικά πυροβόλα όπλα και πυρομαχικά.\nΉταν κατά τη διάρκεια αυτής της περιόδου που ο ίδιος και ο Φέρμπερν (Fairbairn) εισήγαγαν την πρακτική να σημαδεύουν στη βάση τα βλήματα και τα πυρομαχικά της Δ.Α.Σ. (Δημοτική Αστυνομία της Σαγκάη - SMP - Shanghai Municipal Police) με το λογότυπο του σώματος. Η ιδέα ήταν του Σάικς (Sykes) ο οποίος γνώριζε ότι η βάση ενός βλήματος σπάνια παραμορφώνεται τελείως αφού πυροβοληθεί. Ένας από τους λόγους που κατέληξαν σε αυτή τη πρακτική ήταν για να μπορούν να ξεχωρίσουν και να καταγράψουν ευκολότερα τα στοιχεία ένοπλων συμπλοκών. Μια ιδιοφυή μέθοδος Εγκληματολογικής Ανάλυσης (Forensic analysis).\nΕδώ η ιστορία αρχίζει και πάλι να θολώνει. Η (δήθεν;) καθημερινή ζωή του Σάικς (Sykes) ήταν η εργασία του σε ιδιωτικές εταιρείες. Αλλά το 1926, ο Σάικς (Sykes) εντάχθηκε επίσημα στη Δ.Α.Σ. (Δημοτική Αστυνομία της Σαγκάη) ως εθελοντής άμισθος αξιωματικός στους εφέδρους, (Shanghai Municipal Police Reserve) ως Ειδικός Αστυφύλακας (Special Constable) με μερική απασχόληση. Ο Σάικς (Sykes) κατά τη περίοδο εκείνη ήταν λοχίας και διοικούσε τη νεοσυσταθείσα μονάδα ελεύθερων σκοπευτών αφού είχε ήδη ιδίαν εμπειρία του θέματος από τον Α’ Παγκόσμιο Πόλεμο.\nΤο 1929, προσλήφθηκε στην εταιρεία S.J. David & Co και, το 1937 έγινε ο Επικεφαλής της Μονάδας Εφέδρων της Δ.Α.Σ. (Δημοτική Αστυνομία της Σαγκάη), όπου παρέμεινε με μερική απασχόληση με την ιδιότητα αυτή μέχρι που παραιτήθηκε τη θέση το 1939. Είναι το 1939 που εικάζεται ότι έγινε μέλος της βρετανικής Μυστικής Υπηρεσίας Πληροφοριών (S.I.S. – Secret Intelligence Service – Σήμερα M.I.6) η οποία είχε «οσμιστεί» τα σύννεφα του πολέμου να μαζεύονται και εγκαθίδρυε ομάδες πρακτόρων παγκοσμίως τότε. Αυτή πιθανά να ήταν και η δίοδο που τον επέτρεψε να εργαστεί για αυτήν την υπηρεσία αργότερα, στην διάρκεια του πολέμου στο Ειδικό Κέντρο Εκπαίδευσης (S.T.S. - Special Training School) στο Lochailort (Λοχεϊλορτ) στη Σκωτία.\nΤο 1940, ο Φέρμπερν (Fairbairn) πρώτος παραιτήθηκε από τη Δημοτική Αστυνομία της Σαγκάη και επέστρεψε στη Βρετανία, με τον Σάικς (Sykes) σύντομα να ακολουθεί. (Το ζευγάρι προφανώς είχε σχεδιάσει αυτή τη κίνηση, δεδομένου ότι είχαν αποσταλεί στη Βρετανία κιβώτια γεμάτα παράνομα όπλα με το σκάφος τους τα οποία είχαν περάσει από τους χαλαρούς ελέγχους της Σαγκάη.) Πέρα από αυτά, γνωρίζονται πολύ λίγα για τον ίδιο και τα χρόνια που μεσολάβησαν μέχρι το πόλεμο, εκτός από δύο γεγονότα.\nΑσχολιόταν ακόμα πολύ με τα πυροβόλα όπλα και την εκπαίδευση σε αυτά (Point Shooting). Δηλαδή αυτό που αργότερα θα ονομαζόταν «Αμυντικές Τακτικές» και η «Χρήση Βίας στη Βία» (Defensive Tactics and Use of Force on Force) οι οποίες πιστοποιούνται σε αυτόν.\nΠαντρεύτηκε μια διαζευγμένη αμερικανίδα με το όνομα Catherine Powell (Αικατερίνης Πάουελ), μια κυρία που καταγόταν από την πόλη του Reno στην Αμερικανική πολιτεία της Νεβάδα.\nΣε αυτά τα τελευταία χρόνια στη Σαγκάη, ο Σάικς (Sykes) συνεργάστηκε στενά με τον Φέρμπερν (Fairbairn) και οι δυο τους έγιναν στενοί φίλοι. Είχαν ήδη συνεργαστεί μαζί επίσης για ένα βιβλίο το οποίο όμως εκδόθηκε αργότερα το 1942, με θέμα τη σκοποβολή που δημοσιεύεται ακόμα και σήμερα από την Paladin Press με τίτλο “Shooting To Live”. Παρ' όλα αυτά, αυτή ήταν η τελευταία φορά που το ζεύγος συνεργάστηκε με οποιαδήποτε ιδιότητα. Μέχρι τα μέσα του 1942 (στη Βρετανία) η φιλία του ζευγαριού είχε πάψει οριστικά, με τον Σάικς (Sykes) να υποστηρίζει ότι ο Φέρμπερν (Fairbairn) τον θεώρησε «κατώτερο». Η αλήθεια είναι ότι πολλοί συνεργάτες και εκπαιδευόμενοι του Φέρμπερν (Fairbairn) το ένοιωσαν αυτό, αλλά το πιθανότερο είναι ότι μεταξύ τους υπήρχαν και πολύ βαθύτεροι λόγοι. Ο Ντέρμοτ ο’Νιλ (Dermot O’Neill), μαθητής του Φέρμπερν (Fairbairn) και συνεργάτης και των δύο στη Σαγκάη, υποστήριξε ότι ο Φέρμπερν (Fairbairn) είχε οικειοποιηθεί γνώσεις του Σάικς (Sykes) διδάσκοντάς τες ως δικές του – πιθανά αυτές που αφορούσαν στα πυροβόλα όπλα.\nΤο βιβλίο αυτό αποτελεί καταπληκτική πηγή πληροφοριών, όχι μόνο σε αυτό που αργότερα θα ονομαζόταν “Point Shooting” (Δείξε-Πυροβόλησε) από τους χρήστες πυροβόλων όπλων, αλλά και για τις αντιδράσεις ενός ανθρώπου κάτω από ακραίες συνθήκες πίεσης. Δεν πρέπει να ξεχνάμε ότι οι Tong (Τόνγκ), η Κινέζικη μαφία ήταν άρτια οπλισμένη με οπλοπολυβόλα Thompson και πιστόλια Colt 1911-45. Οι καταγεγραμμένες οπλομαχίες της Δ.Α.Σ. και του ζευγαριού έγιναν με αυτά τα όπλα. Καλύπτει και το θέμα που αφορά τις Βαριές Μηχανικές Κινήσεις (Gross motor movements), όπως και τις αντιδράσεις υπό πίεση στην λήψη απόφασης τύπου “shoot-no-shoot” και επίσης, τα αποτελέσματα από την πρακτική της έρευνας από τα πεδία «μάχης».\nΑπεικονίζει ακόμη και τα λεπτομερέστατα σχέδια υλοποίησης και εξήγηση λειτουργίας του κλειστού πεδίου βολής που ονόμασαν «Σπίτι Μυστηρίου» (Mystery House). Του πρώτου ειδικά διαμορφωμένου εσωτερικού χώρου εγκαταστάσεων εκπαίδευσης τακτικών στην ιστορία, εφεύρεση των δύο τους, το οποίο αργότερα υιοθετήθηκε από τους Αμερικανούς και την τότε νεοδημιουργηθείσα Ε.Υ.Α. Ειδική Υπηρεσία Αεροπορίας - S.A.S. (S.A.S. - Special Air Service - σχηματίστηκε από τον David Stirling) η οποία και το βάφτισε στη συνέχεια με το όνομα “Kill House”. Υπήρξε αναμφισβήτητα το πρώτο βιβλίο του είδους της εποχής του και αντιμετωπίζει αυτό που πολύ συχνά ξεχνάμε ως συστατικό σε κάθε τύπο προσωπικής αντιπαράθεσης - το ανθρώπινο στοιχείο.\nΗ Σαγκάη είχε περιγραφεί ως «η πιο βίαιη πόλη του κόσμου» και οι δύο Σάικς (Sykes) και Φέρμπερν (Fairbairn) στη γραμμή του καθήκοντος βίωσαν εκατοντάδες περιστατικά (ο Φέρμπερν (Fairbairn) καταγεγραμμένα 2000 από τα οποία περισσότερα από 660, υπήρξαν οπλισμένα περιστατικά) με βίαιες συγκρούσεις, αυτές ήταν οι εμπειρίες για τις οποίες έγραψαν στο “Shooting To Live”.\nΠρος το τέλος της δεκαετίας του 1930 είχε γίνει σαφές στους περισσότερους άποικους ότι η Ευρώπη ήταν και πάλι σε πορεία για πόλεμο με τη Γερμανία. Η επέκταση της Ιαπωνικής αυτοκρατορίας στην Ασία μέσω της Μαντζουρίας, η οποία στη συνέχεια θα οδηγούσε προς τον Νότο, απειλούσε όχι μόνο στις νότιες πολιτείες της Κίνας αλλά και την ίδια τη Σαγκάη.\nΣυχνά θεωρείται ότι ο Β’ Παγκόσμιος Πόλεμος ξεκίνησε το 1937 με τον πόλεμο μεταξύ Ιαπωνίας και Κίνας. Ήταν η δεύτερη φορά που βομβαρδίστηκε η Σαγκάη, η πρώτη ήταν το 1932, όταν το Ιαπωνικό πολεμικό ναυτικό βομβάρδισε τη Σαγκάη στις 28 Ιανουαρίου, ουσιαστικά για να συντρίψουν της διαμαρτυρίες των Κινέζων φοιτητών κατά της Ιαπωνικής κατοχής της Μαντζουρίας. Το 1937 όμως οι βομβαρδισμοί και τα σφυροκοπήματα από τον αέρα με πολυβόλα της Ιαπωνικής αεροπορίας προς το κυρίως άμαχο πληθυσμό της Σαγκάη (όχι όμως των ευρωπαϊκών οικισμών), ήταν καθημερινά περιστατικά. Η μαζική εισροή προσφύγων από απομακρυσμένες περιοχές σε συνδυασμό με τη συνεχή αιματηρή επιδρομή από τους Ιάπωνες στρατιώτες ενέτειναν τα υφιστάμενα προβλήματα σε μια πόλη η οποία ήταν ήδη διεθνώς φημισμένη για το υψηλότατο ποσοστό άγριας εγκληματικότητας της.\nΟ Σάικς (Sykes) και ο Φέρμπερν (Fairbairn) ανταποκρίνονταν σε συνεχής κλήσεις τρέχοντας από το ένα βίαιο περιστατικό στο άλλο και, η κατάσταση φαινόταν να πηγαίνει από το κακό στο χειρότερο, ώσπου ξαφνικά εντάθηκε κατακόρυφα από την επίσημη κήρυξη του πολέμου στην Ευρώπη. Αργότερα αφού κατάφερε να διαφύγει το ζευγάρι, με την έναρξη του πολέμου του Ειρηνικού, οι ξένες παραχωρήσεις (ευρωπαϊκοί οικισμοί) καταλήφθηκαν από την Ιαπωνία στις 8 Δεκέμβρη του 1941.\nΗ στρατιωτική συμμαχία της ναζιστικής Γερμανίας και της Ιαπωνίας σήμαινε ότι πολλοί από τους Ευρωπαίους μετανάστες που δεν είχαν κληθεί να υπηρετήσουν στις Συμμαχικές Ένοπλες Δυνάμεις έπρεπε να φροντίσουν για τον εαυτό τους και να λάβουν δύσκολες αποφάσεις κάνοντας τα δικά τους σχέδια να σωθούν από την κατάσταση. Αυτό στη συνέχεια μας φέρνει στην υπηρεσία του Σάικς (Sykes) κατά τη διάρκεια του Β’ Παγκοσμίου Πολέμου.


ΟΠΕΚΑ: Ανοιχτή η πλατφόρμα για τις αιτήσεις Α21 του επιδόματος παιδιού\nΤρίτη, 06 Νοεμβρίου 2018 11:07\nΆνοιξε και πάλι η πλατφόρμα Α21 προκειμένου να υποβληθούν στον ΟΠΕΚΑ οι αιτήσεις για το επίδομα παιδιού και να πληρωθεί η επόμενη δόση (5η) την τελευταία εβδομάδα του Νοεμβρίου, μεταξύ 25 και 27 του μηνός.\nΠροκειμένου να λάβει κάποιος δικαιούχος την 5η δόση, αλλά και αναδρομικά τις προηγούμενες του έτους 2018, θα πρέπει να έχει υποβάλει την αίτηση Α21 το αργότερο μέχρι τις 20 Νοεμβρίου. Την 4η δόση για το επίδομα παιδιού 2018 έλαβαν 858.892 οικογένειες σε όλη την Ελλάδα.\nΑπό αυτό το προστατευτικό πλαίσιο του επιδόματος παιδιού ήδη καλύπτονται πάνω από 1,5 εκατομμύριο παιδιά σε όλη την Ελλάδα. Στην πληρωμή της 4ης δόσης τα προστατευόμενα τέκνα των εγκεκριμένων αιτήσεων ήταν 1.501.126. Επιδοτούνται, δηλαδή, 100.000 περισσότερα παιδιά από πέρυσι, σύμφωνα με τα στοιχεία του Οργανισμού.\nΑΑΔΕ: Έλεγχοι με «λουκέτα» σε Σαντορίνη, Νάξο και Μύκονο\nΣε χαμηλό πέντε μηνών το ευρώ


Στο Μαρόκο θα σβήσει 60 κεράκια για τα γενέθλιά της η Μαντόνα! (ΦΩΤΟ) - Backstage24.gr\nΣτο Μαρόκο θα σβήσει 60 κεράκια για τα γενέθλιά της η Μαντόνα! (ΦΩΤΟ)\nΗ αστυνομία του Μαρόκου βρίσκεται σε επαγρύπνηση με στόχο να εμποδίσει τα σχέδια των δημοσιογράφων και φωτογράφων που θα επιχειρήσουν να ακολουθήσουν τη διάσημη τραγουδίστρια.\nΠασίγνωστη ηθοποιός δήλωσε: «Έπαιρναν 10.000 ευρώ το επεισόδιο! Άλλοι μόνο 500 ευρώ,είναι πολύ άδικο» (ΒΙΝΤΕΟ)\nΚατερίνα Ζαρίφη: H φωτογραφία με την μητέρα της από το παρελθόν (ΦΩΤΟ)\nΑραβανή-Μελισσανίδης: Μόνο φίλοι ή και κάτι παραπάνω;\nΉβη Αδάμου: Δείτε την πως είναι χωρίς make up!\nsupervisor Ιούλιος 21, 2015 Ιούλιος 21, 2015


" Η αρχή είναι το ήμισυ του παντός" - Καβάλα, Πρωϊνή, Ραδιόφωνο, Εφημερίδα της Καβάλας, νέα, καβάλα ειδήσεις, μικρές αγγελίες\n” Η αρχή είναι το ήμισυ του παντός”\n14 Ιανουαρίου 2022, 07:39\nΤελικά ο «ΔΙΟΜΗΔΗΣ» όταν πέρασε από την Καβάλα , γιατί πέρασε κάποια στιγμή ,είχε μάλλον κλειστά τα μάτια.\nΓύρω – γύρω χιόνια και στη μέση η Καβάλα !\nΓια άλλη μια φορά η Καβάλα έμεινε έξω από ένα καιρικό φαινόμενο που εκτός από χιόνια έφερε και πολύ χαμηλές θερμοκρασίες.\nΗ ουσία είναι ότι ο «ΔΙΟΜΗΔΗΣ» ανήκει στο παρελθόν και πλέον είμαστε έτοιμοι για το επόμενο φαινόμενο το οποίο κάπου πήρε το αυτάκι μας ότι αναμένεται γύρω στις 20 Ιανουαρίου.\nΜετά περιμένουμε τις Αλκυονίδες ημέρες που κάθε χρόνο η άφιξη τους υπολογίζεται το τελευταίο δεκαήμερο του Γενάρη εκτός απροόπτου.\nΕλπίζουμε ότι αυτά τα απρόοπτα δεν θα συμβούν φέτος και θα τις χαρούμε τις Αλκυονίδες ημέρες που είναι μία μίνι άνοιξη μέσα στο καταχείμωνο.\nΕκτός από τα σήριαλ «ΑΓΡΙΕΣ ΜΕΛΙΣΣΕΣ» «ΓΗ ΤΗΣ ΕΛΙΑΣ» και άλλα πολλά το τελευταίο διάστημα έχουμε και το σήριαλ της συμμετοχής του Τζόκοβιτς στο Australian Open με πολλά δυστυχώς επεισόδια.\nΌλα γίνονται γιατί ο κορυφαίος τενίστας του πλανήτη είναι αρνητής του εμβολίου και παρόλα αυτά θέλει να συμμετάσχει στο συγκεκριμένο τουρνουά που έχει το εμβόλιο ως προϋπόθεση συμμετοχής για όλους τους αθλητές.\nΘα μπορούσε να βγει και να υπερασπιστεί την επιλογή του και όχι να προσπαθεί να ξεγελάσει τους διοργανωτές με διάφορα σενάρια που έχει σκαρφιστεί προκειμένου να ξεπεράσει τα όποια εμπόδια βρίσκει η συμμετοχή του.\nΔεν γίνεται όλος ο πλανήτης να ασχολείται με το αν και πότε νόσησε ο Νόβακ και αν τήρησε την καραντίνα του.\nΗ πρώτη εβδομάδα των εκπτώσεων ξεκίνησε πολύ νωχελικά στην Καβάλα αφού όλοι ασχολούνται με τους λογαριασμούς του ηλεκτρικού ρεύματος.\nΟι αυξήσεις είναι τόσο μεγάλες που δεν μπορεί καμία προσπάθεια επιδότησης τους από την μεριά της κυβέρνησης να αλλάξει την ροή των πραγμάτων.\nΤο φινάλε αυτή της ιστορίας θα είναι τραγικό αφού πάρα πολλοί επαγγελματίες είναι σε απόγνωση.\nΔεν είναι δυνατόν να μπορείς να πληρώνεις ένα λογαριασμό που είναι 3 φορές πάνω.\nΜήπως είναι λίγο υπερβολικός ο πατέρας του Τζόκοβιτς όταν λέει ότι ο γιός του στην διάρκεια της καραντίνας του σε ξενοδοχείο της Αυστραλίας βασανίστηκε ;\nΣε 5άστερο ξενοδοχείο ήταν ρε παιδιά όχι στο Γκουαντάναμο !\nΓενικά αυτή η υπόθεση έχει πολλές υπερβολές και δεν μπορώ να καταλάβω γιατί συνεχίζουμε να ασχολούμαστε με έναν άνθρωπο που δεν επιθυμεί να εμβολιαστεί.\nΕίναι δικαίωμα του και τέλος !\n«Η αρχή είναι το ήμισυ του παντός» λέγανε οι αρχαίοι συγγραφείς και είχανε δίκιο.\nΑυτό ακριβώς ισχύει και για τον ΑΟΚ που από προχθές επέστρεψε ουσιαστικά στην αγωνιστική δράση και θα διεκδικήσει την παραμονή του στην Super League 2.\nΑπό το παιχνίδι με τον Απόλλωνα Λάρισας κρατάμε το ν ενθουσιασμό όχι μόνο των παικτών μας αλλά και του κόσμου που βρέθηκε στο γήπεδο.


Αυτά Είναι τα 10 πιο Παχυντικά Φαγητά του Κόσμου (που δεν Είμαστε Σίγουροι αν θα Θέλαμε να Δοκιμάσουμε)!spirossoulis.com – the home issue Αυτά Είναι τα 10 πιο Παχυντικά Φαγητά του Κόσμου (που δεν Είμαστε Σίγουροι αν θα Θέλαμε να Δοκιμάσουμε)!\nΤα οφέλη της υγιεινής διατροφής είναι γνωστά.\nΟ κόσμος είναι γεμάτος ευφάνταστα και κυρίως… παχυντικά πιάτα.\nΤα οφέλη της υγιεινής διατροφής είναι γνωστά. Πολλά λαχανικά, πολλά φρούτα, προϊόντα με χαμηλά λιπαρά και προϊόντα ολική άλεσης είναι οι συστάσεις για μια υγιεινή διατροφή παγκοσμίως.\nΩστόσο κάποιες φορές πρέπει να αναμετρηθούμε και με τις ανθρώπινες αδυναμίες, γι αυτό και ο κόσμος είναι γεμάτος ευφάνταστα και κυρίως… παχυντικά πιάτα. Κάποια φαίνονται ιδιαίτερα λαχταριστά, ωστόσο κάποια άλλα φαίνεται να ξεπερνάνε τα όρια και να μας αφήνουν προβληματισμένους για το αν θα θέλαμε να τα δοκιμάσουμε ή όχι.\nΓια να δείτε ποια είναι αυτά, κάντε κλικ στην παρακάτω φωτογραφία!\nJalebi, Ινδία. Η τηγανητή ζύμη είναι ανθυγιεινή από μόνη της. Η Ινδία, όμως, ανεβάζει τα πράγματα σε άλλο επίπεδο: τηγανητή ζύμη βουτηγμένη σε σιρόπι ζάχαρης. Για την ολοκλήρωση τη συνταγής, προστίθεται λίγη ακόμα… ζάχαρη - για ντεκόρ!


Tι αποκάλυψε ο Γιώργος Κούδας για τον Πέλκα – 24betgr.com\nTι αποκάλυψε ο Γιώργος Κούδας για τον Πέλκα\nΟ παλαίμαχος άσος του ΠΑΟΚ και εμβληματική μορφή της ομάδας της Θεσσαλονίκης, Γιώργος Κούδας, μίλησε στον ArenaFM 89.4 για την κλήρωση του Κυπέλλου που έφερε τον “δικέφαλο του Βορρά”. αντιμέτωπο με τον Παναθηναϊκό.\nΕπίσης στάθηκε στο ματς με τον Πανιώνιο, τη νίκη και το γκολ του Πέλκαι και φυσικά τον έντονο πανηγυρισμό του και τον τρόπο με τον οποίο θα του συμπεριφερόταν ο ίδιος.\nΑναφορικά με την κλήρωση του κυπέλλου Ελλάδας:\n«Μου θυμίζει τα παλιά ωραία χρόνια! Από το 1969 μέχρι το 1984 έπαιξα σε 10 τελικούς, και οι περισσότεροι, τουλάχιστον στην τετράδα ήταν με το πρώην ΠΟΚ. Η κλήρωση είναι καλή αν είσαι εσύ καλός.\nΟ Ολυμπιακός περνάει μια κρίση και αυτή ξεκίνησε από τους παίκτες που φύγανε. Ο Παναθηναϊκός επανήλθε στις καλές εμφανίσεις, παίζει καλά το τελευταίο διάστημα. Στο ντέρμπι πάντως ο Ολυμπιακός μπορεί να έκανε μια τελική αλλά και ο Παναθηναϊκός δεν με εντυπωσίασε. Περίμενα να γίνει ένα καλύτερο παιχνίδι».\nΕίναι φαβορί ο ΠΑΟΚ με τον Παναθηναϊκό;\n«Τα φαβορί αποδεικνύονται μέσα στο γήπεδο. Όταν πηγαίνει με τέτοιο τίτλο συνήθως τελειώνεις…»\nΓια την πορεία του ΠΑΟΚ το τελευταίο διάστημα:\n«Προχθές στεναχωρήθηκα πάρα πολύ γιατί στον πάγκο ήταν όλα τα μικρά τα παιδιά. Πάλι καλά που επέστρεψε ο Κάνιας και συμμόρφωσε λίγο τα πράγματα γιατί ο Πανιώνιος είναι πάρα πολύ καλή ομάδα.\nΑναφορικά με τον Πανιώνιο:\n«Είναι δίκαια στην θέση που βρίσκεται, ο Πανιωνίος δεν έχει κάνει κακό παιχνίδι φέτος. Σε κανένα παιχνίδι, δεν είχε άσχημη απόδοση. Το χαμηλότερο του ήταν το έξι(6).\nΓια τον πανηγυρισμό του Πέλκα:\n«Έχω μιλήσει με τον Δημητράκη πάρα πολλές φορές και προσπάθησα να τον προστατεύω από τέτοιες αντιδράσεις, γιατί είναι εξαιρετικό παιδί. Έχει ήθος, έχει χαρακτήρα. Αυτή η παρόρμηση δεν ξέρω από πού ξεκίνησε και τι πίεση έχει το παιδί. Σε καμία περίπτωση δεν την δικαιολογώ!\nΟ κόσμος το χαίρεται το γκολ, εσύ να το χαρείς με τους συμπαίκτες σου και μην ξεφεύγεις από τον χαρακτήρα σου. Αλλά ακόμα και εγώ έχω συμπεριφερθεί πολύ πιο άσχημα σε τέτοιες έντονες στιγμές. Αυτά όμως πρέπει να διορθωθούν».\nΆμα τον είχατε τώρα μπροστά σας τι θα του λέγατε;\n«Θα τον αγκάλιαζα, θα τον φιλούσα και θα του έλεγα σε συγχωρώ για τελευταία φορά. Άμα δεν το έχεις ζήσει πάντως, δεν μπορείς να το καταλάβεις, η ένταση είναι πάρα πολύ μεγάλη».\nΟ ΠΑΟΚ πρέπει να τον τιμωρήσει;\n“Σε τέτοιες περιπτώσεις πρέπει να βλέπεις την συνολική συμπεριφορά του κάθε παίκτη. Μέσα στις προπονήσεις, έχει δείξει τέτοια δείγματα ο Πέλκας; Όχι. Δεν νομίζω ότι υπάρχει λόγος να τιμωρηθεί. Αν πληρώσει πρόστιμο θα αλλάξει κάτι δηλαδή. Με την συζήτηση λύνονται όλα τα προβλήματα. Και εγώ όταν μου δοθεί η ευκαιρία θα τον βρω”.


ΣΥΡΙΓΟΣ Travel, Εκδρομές: ΠΑΣΧΑ ΣΤΗ ΜΕΣΣΗΝΙΑ\nΠΑΣΧΑ ΣΤΗ ΜΕΣΣΗΝΙΑ\nΚυπαρισσία – Αρχαίος Σκιλλούς – Αρχ. Ολυμπία – Νέα Φιγαλεια – Καρύταινα\nΜ. Πα – Τρ Πα, 17 – 21 Απριλίου (Πάσχα)\nΣας προ(σ)καλούμε να γιορτάσουμε μαζί φέτος το Πάσχα στην όμορφη Κυπαρισσία και το ωραίο ξενοδοχείο «APOLLO ART» (4*), αποκλειστικά κλεισμένο για το Γραφείο μας. Το ξενοδοχείο είναι μικρό (28 δωμάτια) αλλά ιδιαίτερο λόγω της καλλιτεχνικής του ατμόσφαιρας ενώ ο ολάνθιστος κήπος του μας περιμένει για τις πασχαλινές εορταστικές εκδηλώσεις δίπλα στη πισίνα για να ζήσουμε τη «φιλοξενία ψυχής» που προσφέρει το ξενοδοχείο.\nΜ. ΠΑ 17/4: Αναχώρηση 08:00 για Σήραγγα Αρτεμισίου (στάση) – Μεγαλόπολη – Κυπαρισσία. Τακτοποίηση στο ξενοδοχείο «APOLLO RESORT ART» (4*). Ποτό καλωσορίσματος. Το βράδυ παρακολούθηση της περιφοράς του Επιταφίου και δείπνο – μπουφέ.\nΜ. ΣΑ 18/4: ΟΛΥΜΠΙΑ. Πρόγευμα και αναχώρηση για μια σύντομη επίσκεψη στον Αρχαίο Σκιλλούντα με τα ερείπια δωρικού περίπτερου ναού (4ος αι. π.Χ.), που αποδίδεται στη λατρεία της Σκιλλουντίας Αθηνάς. Συνεχίζουμε για την Αρχαία Ολυμπία. Επίσκεψη – ξενάγηση στον αρχαιολογικό χώρο και το μουσείο με την τοπική ξεναγό – συνεργάτιδά μας, που με το δικό της ξεχωριστό τρόπο θα μας “κοινωνήσει” στο χρόνο και το χώρο της Ολυμπίας. Γεύμα και επιστροφή στο ξενοδοχείο. Ανάσταση και παραδοσιακό αναστάσιμο δείπνο.\nΚΥ ΠΑ 19/4: ΧΡΙΣΤΟΣ ΑΝΕΣΤΗ! Χαρείτε σήμερα με άνεση το πρόγευμά σας. Ένα καλάθι με πασχαλινές λιχουδιές μας περιμένει στο δωμάτιό μας. Αργότερα άνοδος στην Παλιά Πόλη της Κυπαρισσίας. Επιστροφή στο ξενοδοχείο όπου και στον ολάνθιστο κήπο μας περιμένει τσιπουράκι, ουζάκι και μεζέδες δίπλα στα σουβλιστά αρνιά. Ακολουθεί παραδοσιακό γεύμα με ζωντανή μουσική, χορό και τραγούδι.\nΔΕ ΠΑ 20/4: Πρόγευμα. Αναχώρηση για την περιοχή της Ζαχάρως και το χωριό Καλίδονα, που προσφέρει ωραία θέα στον Κυπαρισσιακό κόλπο και τη λίμνη του Καϊάφα. Εδώ κοντά υπάρχει και το εκκλησάκι της Παναγίας στο Βαρκό, φωλιασμένο μέσα σε σπηλιά που περιβάλλεται από βελανιδιές. Συνεχίζουμε για τη Νέα Φιγαλεία (Ζούρτσα), όπου μας περιμένουν για να επισκεφθούμε το βυζαντινό μνημείο της εκκλησίας της Παναγίας (Κοίμηση της Θεοτόκου, 10ος αι. μ.Χ.) και το νέο Λαογραφικό Μουσείο. Γεύμα σε επιλεγμένη ταβέρνα με την πανοραμική θέα στον Κυπαρισσιακό κόλπο από τη Λίμνη του Καϊάφα μέχρι την Κυπαρισσία. Επιστροφή στο ξενοδοχείο. Δείπνο.\nΤΡ ΠΑ 21/4: Πρόγευμα και αναχώρηση για την Καρύταινα (επίσκεψη) – Ψάρι. Θα επισκεφθούμε το νέο Μουσείο Δημοτικής Εκπαίδευσης, που στεγάζεται στο ανακαινισμένο παλαιό Δημοτικό Σχολείο. Γεύμα στην Αρκαδιανή και αναχώρηση για την Αθήνα.\nΈξοδα κατ’ άτομο: Δίκλινο: € 340, Επιβάρυνση μονοκλίνου: + € 130.\nΠεριλαμβάνονται: Πούλμαν * 4 διανυκτερεύσεις * 4 προγεύματα * 2 δείπνα * 1 αναστάσιμο δείπνο * 1 πασχαλινό γεύμα * τοπικός ξεναγός (18/4) * αρχηγός * ταξιδιωτικά έντυπα * ασφάλιση αστικής ευθύνης * Φ.Π.Α.\nΔεν περιλαμβάνονται: Άλλα κύρια φαγητά, είσοδοι.


Οί άμμουδιές τής Καρπάθου :: H ΕΦΗΜΕΡΙΔΑ\nΑρχική Σελίδα > Οί άμμουδιές τής Καρπάθου\nΟλη η δύναμη και η ένταση του κύματος του Καρπάθιου πελάγους εκτονώνονται στα γλέντια του, όταν ο νους ανταποκρίνεται πλήρως στο σύνθημα «έξω καρδιά» και το κορμί τον ακολουθεί τραγουδώντας αγκαλιά με τους άλλους γλεντιστές την «καληνυχτιά», τον σκοπό που σημαίνει την πρόσκαιρη διακοπή του ξεφαντώματος. Αν ακούσετε το γλυκόλαλο κάλεσμα της λύρας στην Κάρπαθο, ανταποκριθείτε με ενθουσιασμό στην πρόσκλησή της.\nΠουθενά αλλού έξω από αυτή την απόμερη νοτιοανατολική άκρη του Αιγαίου η ομαδική διασκέδαση των ανθρώπων δεν είναι τόσο αυθεντική και τόσο αισθαντική. Σέβονται, τρώνε, πίνουν, γλεντούν, χορεύουν, τραγουδούν, αγκαλιάζονται σαν μια παρέα. Και συμμετέχουν. Η κούπα ξέχειλη από το φημισμένο κάποτε στο Αιγαίο κρασί Μονεμβασιά, τον πάλαι ποτέ οίνο Μalvasia, περνά από χέρι σε χέρι, κατεβαίνει στα καταχθόνια και ανεβαίνει στα επουράνια συναρπάζοντας το κέφι, τη χαρά και τον καημό του γλεντιού: «Μέτρησε νύχτα τ' άστρα σου κι αν λείπει ένα ζευγάρι / ρώτησε εμένα να σου πω ποιος κλέφτης το 'χει πάρει...».\nΑπό τα Απελλα ως την Ολυμπο\nΤο άλλο όνομα της «καληνυχτιάς» είναι πιο δόκιμο. Λέγεται «της αυγής», γιατί όταν τελειώνουν τα γλέντια η νύχτα έχει φύγει και προβάλλει η αυγή που αυτή πλέον ακουμπά με τα ροδοδάχτυλά της τις χορδές της λύρας, το σύνθημα για να αρχίσει ένα άλλο γλέντι. Τα κύματα συνεχίζουν τα τραγούδια και στους γιαλούς αρχίζει το γλέντι του καλοκαιριού.\nΕδώ, στην απάνεμη ακτογραμμή που βλέπει πρώτη ο ήλιος που ανατέλλει από τη μεριά της Ρόδου, ο κυματισμός είναι ανεπαίσθητος και το τραγούδι του ψιθυριστό, μα απίθανα μελωδικό. Ενα μακρύ, απότομο και τραχύ σώμα, που ξεχύνεται από την κορυφή της Λάστου προς την ακτογραμμή διάστικτο με τα τατουάζ των πεύκων, ανοίγει απίθανα γλυκές θαλασσινές αγκαλιές με καρδιά από άμμο ή βότσαλα - ό,τι πρέπει για να ακουμπήσεις τα θερινά σου όνειρα. Εδώ βρίσκονται τα εξωτικά Απελλα, η σταρ των παραλιών της Καρπάθου, 20 χλμ. από τη Χώρα, τα Πηγάδια, που είναι ακουμπισμένα στην αμμουδερή αγκαλιά του κόλπου του Βρόντη.\nΜετά, το κομπολόι των παραλιών της ανατολικής ακτής αρχίζει να πέφτει χάντρα χάντρα από την Αχάτα (15 χλμ.) και την Κυρά Παναγιά (16,5 χλμ.) και συνεχίζεται μετά τα Απελλα με τον Αγιο Νικόλαο στα Σπόα (28 χλμ. από τα Πηγάδια πάντα). Ανάμεσά τους η Κάρπαθος ανοίγει και άλλους κόρφους της, προσιτούς μόνο από τη θάλασσα, με τα καραβάκια που ταξιδεύουν από τα Πηγάδια για το Διαφάνι, το επίνειο της μυθικής Ολύμπου: Κάτω Λάκκος, η παραλία του Αγίου Ιωάννη και ο Χας. Πέρα από τα Σπόα, στην επικράτεια της Ολύμπου, αποκαλύπτεται ένας άλλος, πολύ ιδιαίτερος κόσμος.\nΗ «Κυρά των Ανέμων»\n«Γιαλό γιαλό πηγαίνω, τα κύματα μετρώ / καινούργια αγάπη κάνω, παλιά δεν λησμονώ», τραγουδούν, «τσακίζοντας» τον σκοπό «της αυγής». Και στα νότια, εκτός από τις «κλασικές» παραλίες της Αμμοοπής (7 χλμ. από τα Πηγάδια) υπάρχουν και οι «κρυμμένες» ομορφιές, τα Καστέλια, ας πούμε, μια κρυμμένη ομορφιά, μια στενή λωρίδα αμμουδιάς φορτωμένη με πολύχρωμες ομπρέλες, στον κόρφο του βράχου. Μόλις αρχίζετε να ξεμυτίζετε στον Αφιάρτη, νιώθετε τη δυνατή ανάσα του μελτεμιού. Εδώ ο Κήπος του Αφιάρτη έχει τις απόμερες αγκάλες του: Δαματρία, Χριστού Πηγάδι, Πρασονήσι, Βαθά. Τώρα ο άνεμος παίρνει και σηκώνει στα φτερά του τους εραστές της ιστιοσανίδας. Μέχρι και παγκόσμια πρωταθλήματα ταχύτητας οργανώνονται εδώ. Η αρχαία Ανεμόεσσα, η σημερινή «Κυρά των Ανέμων» Κάρπαθος, τούς χαρίζει απλόχερα δυνατές συγκινήσεις στον Βαλιά, στου Νικολάκη την Πούντα και στον Μακρύ Γιαλό (15 χλμ. από τα Πηγάδια).\nΣτα νότια, το διεθνές αεροδρόμιο της Καρπάθου κρατά πίσω του μυστικά, πλούσιες αμμουδιές γύρω από τον κάβο Κάστελλο: ο Διακόφτης, του Μιχαλιού ο Κήπος, του Ψωράρη, ο Αγριλαοπόταμος, μέχρι τον Αγιο Θεόδωρο (22 χλμ. από τα Πηγάδια). Ο καθένας μπορεί να βρει τη δική του γωνιά ακουμπισμένη στη βραχώδη ακτή. Εξωτικές νότες καθώς οι αμμόλοφοι με τα κέδρα ταξιδεύουν τη φαντασία πέρα από τη γραμμή του ορίζοντα, μέχρι τις ακτές της Αφρικής, όπου ανεμπόδιστα μπορεί να μεταπηδήσει από εδώ. Το φανταστικό ηλιοβασίλεμα στον Αγριλαοπόταμο. Εχεις την αίσθηση ότι τίποτε δεν τελειώνει, αλλά κάτι νέο αρχίζει. Και πάντα υπάρχει η ελπίδα ότι το νέο θα είναι καλύτερο από το προηγούμενο. Ο ήλιος δεν χάνεται, αλλά πάει να βασιλέψει στην άλλη μεριά της Γης και να επιστρέψει το πρωί, σαν τον γλεντιστή που επιστρέφει στο σπίτι του μερακλωμένος, σιγοτραγουδώντας.\nΑπό εδώ και πέρα, στα μέρη της Αρκάσας, μετά τον Τραχανάμμο, το Τοιχιασμενάκι και τον Αγιο Νικόλαο στη σκιά της ακρόπολης της αρχαίας Αρκεσίας, έπειτα και από το προστατευμένο Φοινίκι, ο μπονέντης - το καλοκαιρινό αγέρι του Νότιου Αιγαίου που ώθησε με την πνοή του τα μινωικά καράβια και την Ιστορία - βάζει και εσένα στο μάτι του. Η ζωηρή θάλασσα που έρχεται από τη μεριά της Κάσου ανακατεύει την ξανθιά άμμο και τα ψιλά βότσαλα στον Αγιο Γεώργιο, στο Σικέλαος, στο Προνί, στην Αδεια. Στο Ποτάλι κρατά ακόμα η δυνατή ανάσα του αέρα μέχρι να σβήσει στις διαδοχικές παραλίες του Λευκού (35 χλμ. από τα Πηγάδια), ψηλά στο ωραίο χωριό των γλεντιστών, το Μεσοχώρι.


ΑΚΤΙΝΕΣ: Η Αγία Ελένη στους Αγίους Τόπους. Η ανεύρεση του Τιμίου Σταυρού του Χριστού\nΗ Αγία Ελένη στους Αγίους Τόπους. Η ανεύρεση του Τιμίου Σταυρού του Χριστού\n– Κωνσταντίνου Καραστάθη.\nΟ Σωζομενός γράφει περί το 430 μ. Χ. τα εξής: «Η σύνοδος της Νίκαιας τέλειωσε και ο καθένας από τους ιερείς επέστρεψε στον τόπο του. Ο αυτοκράτορας χαιρόταν τη μεγάλη επιτυχία του. Για να ευχαριστήσει το Θεό για την ομόνοια των επισκόπων, σκέφτηκε να κατασκευάσει ναό στα Ιεροσόλυμα, στον Κρανίου τόπο. Εκείνο τον καιρό και η μητέρα του Ελένη είχε φτάσει στα Ιεροσόλυμα να προσευχηθεί και να γνωρίσει τους Αγίους Τόπους. Όντας ευλαβής χριστιανή, ασχολήθηκε με την εύρεση του ξύλου του Σεβάσμιου Σταυρού. (…) Εβραίος, που γνώριζε από τους προγόνους του, κατέδειξε τον ακριβή τόπο, αλλά αληθέστερο είναι ότι ο τόπος αυτός αποκαλύφθηκε με σημεία και όνειρα. Εκεί με το σκάψιμο αποκαλύφθηκαν τρεις σταυροί,καθώας και το ξύλο με την τρίγλωσση επιγραφή (του Πιλάτου). Ο Σταυρός του Χριστού ήταν εκείνος μεταξύ των τριών που θεράπευσε λίγη ώρα αργότερα γυναίκα βαριά άρρωστη και ανέστησε νεκρό. Η Ελένη άφησε στα Ιεροσόλυμα το μεγαλύτερο κομμάτι και το μικρότερο το πήγε στο βασιλιά γυιό της, μαζί και τα καρφιά, που είχαν καρφωθεί στο σώμα του Χριστού. Ένα από αυτά, καθώς ‘μολογάνε, ο αυτοκράτορας το έβανε στην περικεφαλαία του και το άλλο στο χαλινό του αλόγου του. Έτσι – κατά θεολογική ερμηνεία – εκπληρώθηκε και η προφητεία του προφήτη Ζαχαρία, που είπε: «Εν τη ημέρα εκείνη έσται το επί τον χαλινόν του ίππου άγιον τω Κυρίω παντοκράτορι. (…) Και η Σίβυλλα για το ξύλο του Σταυρού είχε προβλέψει: Ω ξύλον μακαριστόν, αφ’ ου ο Θεός εξετανύσθη. Τ’ ανωτέρω γεγονότα παραδόθηκαν σε μας από άτομα μεγάλης αξιοπιστίας, στα οποία οι πληροφορίες έφτασαν διαδοχικά από πατέρα σε γυιό και άλλοι έχουν καταχωρίσει εγγράφως τα ίδια γεγονότα προς όφελος του μέλλοντος».\nΟ Δοσίθεος ενσωματώνει στην «Δωδεκάβιβλό» του την παρακάτω σχετική αφήγηση του μοναχού Αλεξάνδρου (που προέρχεται προφανώς από φυλλάδα, που δε διασώζεται σήμερα): «Και προσευχής σπουδαιοτέρας γενομένης υπό του Μακαρίου, ευθέως εδείχθης θεόθεν τόπος τω επισκόπω, εν ω ίδρυτο της ακαθάρτου δαίμονος (ήγουν της Αφροδίτης) ο ναός και το άγαλμα. Η δε βασίλισσα μετά χαράς μεγάλης και φόβου ασπασαμένη προσεκύνησε, και εξ εκείνου ήρξατο η εορτή της Υψώσεως εις τα Ιεροσόλυμα μετά το ευπρεπισθήναι δηλαδή τον περιβόητον Ναόν της Χριστού Αναστάσεως ως γράφει τούτο και άκων ο Ζώσιμος εις το πέμπτον αυτού βιβλίον. Άλλ’ επειδή και ότε γεγόνασι τα εγκαίνια του Ναού του Αγίου Τάφου, συνέβη είναι την δεκάτην τρίτην του Σεπτεμβρίου μηνός, έμεινε γίγνεσθαι ομού την εορτήν των εγκαινίων και της Υψώσεως ημέρας οκτώ, ότε και ήρχοντο εις προσκύνησιν των Αγίων Τόπων οι ορθόδοξοι αφ’ όλης της οικουμένης, ει και ύστερον δια το ουράνιον φως του Αγίου Τάφου μετετέθη η τοιαύτη των χριστιανών προσκύνησις εις το Άγιον Πάσχα. Ίνα δε ορώσιν οι χριστιανοί το τίμιον ξύλον, εγένετο συνήθεια γίγνεσθαι και ετέραν ύψωσιν εις την τρίτην Κυριακήν της Αγίας Τεσσαρακοστής, ήτις και προσκύνησις μάλιστα λέγεται.»\n*Τελειώνοντας το παρόν κεφάλαιο περί της ευρέσεως του Τιμίου Σταυρού του Χριστού, κρίνουμε αναγκαίο να προσθέσουμε το μέγα όραμα του Σταυρού, που είδαν το έτος 346, όλοι οι κάτοικοι των Ιεροσολύμων αλλά και άλλων μακρινών πόλεων, όπως είδαμε στα αναφερόμενα υπό του αγίου Γρηγορίου στο περί της ιστορικότητας της ευρέσεως του Τιμίου Σταυρού κεφάλαιο. Γι’ αυτό κάνει λόγο ο άγιος Κύριλλος στην επιστολή του προς τον αυτοκράτορα Κωνστάντιο Β’, που αναφέραμε παραπάνω. Γράφει: «Επί δε σου, δέσποτα, πανευσεβέστατε βασιλεύ, προγονικήν ευσέβειαν μείζονι τη προς τον Θεόν ευλαβεία νικώντος, ουκ από γης λοιπόν, άλλ’ εξ ουρανού τα θαυματουργήματα. Και του Κυρίου και Σωτήρος ημών Ιησού Χριστού, του Μονογενούς Υιού του Θεού, το κατά του θανάτου τρόπαιον, ο μακάριος λόγω σταυρός, φωτός μαρμαρυγαίς απαστράπτων εν Ιεροσολύμοις ώφθη. Εν γαρ ταις αγίαις ταύταις ημέραις της αγίας Πεντηκοστής, Νόνναις Μαΐαις, περί την τρίτην ώραν, παμμεγέθης σταυρός εκ φωτός κατεσκευασμένος, εν ουρανώ, υπεράνω του αγίου Γολγοθά και μέχρι του αγίου όρους των Ελαιών, εκτεταμένος εφαίνετο˙ ουχ ενί και δευτέρω μόνον φανείς, αλλά παντί τω της πόλεως πλήθει φανερώτατα δειχθείς˙ ουδ’ ως αν τις νομίσειεν οξέως κατά φαντασίαν παραδραμών, άλλ’ επί πλείοσιν ώραις υπέρ γην οφθαλμοφανώς θεωρούμενος, και ταις απαστραπτούσαις μαρμαρυγαίς τας ηλιακάς ακτίνας νικήσας (η γαρ αν υπ’ αυτών νικώμενος εκαλύπτετο, ει μη δυνατωτέρας ηλίου τοις ορώσι παρείχε τας λαμπηδόνας).


Tv-Greek: Τα ηλιακά πάρκα και το πρόβλημα της διαχείρισης των υδάτων\nΤα ηλιακά πάρκα και το πρόβλημα της διαχείρισης των υδάτων\nΗ ανάπτυξη εγκαταστάσεων ανανεώσιμων πηγών ενέργειας έφερε στην επιφάνεια σοβαρά περιβαλλοντικά ζητήματα, τα οποία θα πρέπει να αντιμετωπιστούν άμεσα διευκολύνοντας την πορεία προς το «καθαρά ενεργειακό μέλλον».\nΕνδεικτικό παράδειγμα αποτελούν τα προβλήματα που προέκυψαν πρόσφατα αναφορικά με την κατασκευή ηλιακών πάρκων στις ερήμους, ενώ ταυτόχρονα συντελούνται σημαντικές προσπάθειες για τη συντήρηση της γης.\nΤα εδάφη που είναι κατάλληλα να φιλοξενήσουν ηλιακά πάρκα και εγκαταστάσεις ανανεώσιμων πηγών ενέργειας χρήζουν προστασίας και ιδιαίτερης μεταχείρισης καθώς είναι «αγνά» και δεν έχουν αλλοιωθεί από τις ανθρώπινες δραστηριότητες.\nΑντίστοιχα διλήμματα αντιμετωπίζει η Καλιφόρνια, η οποία στηρίζει τα ηλιακά πάρκα εκφράζοντας ωστόσο φόβους για τη διατήρηση της ποσότητας και της ποιότητας των υδάτων.\nΤα ηλιακά πάρκα απαιτούν μεγάλες ποσότητες νερού, όμως οι υδάτινοι πόροι είναι εξαιρετικά περιορισμένοι στα άγονα εδάφη, τα οποία παραμένουν ανέγγιχτα από τον πολιτισμό.\nΈνα μεγάλο ηλιακό πάρκο για παράδειγμα χρησιμοποιεί πάνω από 2 εκατ. λίτρα νερό ετησίως κατά τη διαδικασία της ψύξης.\nΚατ’ επέκταση είναι λογικό η Καλιφόρνια να αντιμετωπίζει με σκεπτικισμό το όλο θέμα, δεδομένου ότι στις ερήμους της κατασκευάζονται ήδη 35 μεγάλες εγκαταστάσεις.\nΕνδεχομένως η τεχνική της «στεγνής ψύξης» θα μπορούσε να βοηθήσει στην αντιμετώπιση του προβλήματος, καθώς απαιτεί 90% λιγότερο νερό συγκριτικά με την «υγρή ψύξη».\nΤο αρνητικό είναι ότι έχει μεγάλο οικονομικό κόστος και μειώνει την απόδοση ηλιακών συλλεκτών.\nΤις περισσότερες φορές, οι εταιρείες που διαχειρίζονται μεγάλα ηλιακά και φωτοβολταϊκά πάρκα έρχονται σε σύγκρουση με κυβερνήσεις και τοπικούς φορείς προκειμένου να εξασφαλίσουν τις ποσότητες νερού που χρειάζονται.\nΚάποιες το πετυχαίνουν και κάποιες όχι. Σε ό,τι αφορά τη διατήρηση της ποιότητας του εδάφους δεν υπάρχει σωστή και λάθος πλευρά.\nΤο ιδανικό ωστόσο θα ήταν να αναπτυχθούν εξελιγμένες τεχνικές ψύξης που δεν απαιτούν μεγάλες ποσότητες νερού, ούτε μειώνουν την αποδοτικότητα.


Γκίντο Βεστερβέλε: «Ούτε κατά διάνοια η Ελλάδα εκτός ευρώ» - Γρεβενά – ΝΕΑ- ΕΙΔΗΣΕΙΣ – news- Grebena live GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\nO Deliveras έγινε «Γρεβενιώτης» « Χρήσιμες συμβουλές για προστασία από τον καύσωνα\nΠώς μπορώ να τρέφομαι οικονομικά; »\nΓκίντο Βεστερβέλε: «Ούτε κατά διάνοια η Ελλάδα εκτός ευρώ»\nΙούλιος 3rd, 2011 by Χρήστος Μίμης Share\nΧΩΡΙΣ Ελλάδα Ευρώπη δεν γίνεται.Την κατηγορηματική αυτή διαβεβαίωση δίνει στο «Βήμα της Κυριακής» ο γερμανός υπουργός Εξωτερικών Γκίντο Βεστερβέλε . Η ενωμένη ήπειρός μας, τονίζει, είναι αδιανόητη χωρίς τη χώρα μας- «ένα από τα λίκνα του ευρωπαϊκού πολιτισμού». Πέρα από τη σχεδόν ερωτική εξομολόγησή του προς την Ελλάδα,ο μέχρι πρότινος αντικαγκελάριος και πρόεδρος του συγκυβερνώντος κόμματος των Ελεύθερων Δημοκρατών εκθειάζει την κυβέρνηση του Γιώργου Παπανδρέου και τη «σοφία», όπως λέει, που επέδειξε η πλειοψηφίατης ελληνικής Βουλής ψηφίζοντας το Μεσοπρόθεσμο. Παράλληλα «αδειάζει» τονΑντώνη Σαμαρά και προειδοποιεί ότι η συνέχιση της συσσώρευσης χρεών δεν λύνει αλλά,αντίθετα,επιδεινώνει το πρόβλημα.Το ότι υποστηρίζει και ο ίδιος το γαλλικό σχέδιο μετακύλισης (roll over) των χρεών, που θα αφήσει στο τέλος (λόγω των πανύψηλων επιτοκίων) ακόμη μεγαλύτερα χρέη στην Ελλάδα,ανήκει απλώς σε εκείνες τις κραυγαλέες αντιφάσεις που χαρακτηρίζουν την πολιτική όχι μόνο του ιδίου αλλά και ολόκληρης της συντηρητικής πολιτικής ελίτ στη Γερμανία.\nΚύριε υπουργέ,η απόφαση του ελληνικού Κοινοβουλίου για το Μεσοπρόθεσμο ήταν θετική.Μια καλή ημέρα για την Ελλάδα και την Ευρώπη;\n«Καλή ημέρα σε μια δύσκολη κατάσταση. Η θετική απόφαση του Κοινοβουλίου δίνει την ευκαιρία στην ελληνική κυβέρνηση να σταθεροποιήσει την οικονομία της χώρας. Αλλά τώρα, που ξεπεράσαμε το βουνό, αρχίζουν οι δυσκολίες της πεδιάδας. Οι αποφάσεις της Βουλής είναι το ένα, η υλοποίησή τους το άλλο. Και αυτό το δεύτερο είναι που μετράει, αν θέλουμε να ισχυροποιήσουμε το κοινό ευρωπαϊκό σπίτι και ιδιαίτερα την Ελλάδα».\n– Σε ποιον βαθμό επηρεάζει σήμερα η ελληνική κρίση τη γενικότερη μοίρα της Ευρώπης;\n«Αυτός που διέρχεται σήμερα κρίση δεν είναι το ευρώ, ούτε η Ευρώπη, αλλά η πολιτική των χρεών ορισμένων χωρών-μελών. Το ζητούμενο λοιπόν είναι να σταματήσει αυτή η πολιτική. Και αυτό πρέπει να γίνει με σύνεση. Δεν μπορεί να καταπολεμήσει κανείς το χρέος με νέα χρέη, αλλά μόνο με δημοσιονομική πειθαρχία και μεταρρυθμίσεις. Ενα νόμισμα είναι τόσο ισχυρό όσο και οι οικονομίες των χωρών οι οποίες το εκδίδουν».\n– Στην Ελλάδα όμως συνεχίζεται η συσσώρευση χρεών υπό τις οδηγίες της τρόικας…\n«Είμαι πολύ στενός φίλος της Ελλάδας. Μια από τις παλαιότερες φίλες μου είναι μια Ελληνίδα, ο καθηγητής στον οποίο έκανα τη διατριβή μου, ο δυστυχώς αποθανών Δημήτρης Τσάτσος, ήταν επίσης Ελληνας. Μου αρέσει η ελληνική κουλτούρα, η Αθήνα, οι άνθρωποί της. Και ακριβώς γι΄ αυτό, λέω ως φίλος προς φίλους, το καλό φάρμακο έχει τις περισσότερες φορές πικρή γεύση. Αλλά μόνο έτσι είναι αποτελεσματικό. Συγχαίρω την ελληνική κυβέρνηση και την πλειοψηφία του ελληνικού Κοινοβουλίου για την τολμηρή μεταρρυθμιστική πολιτική τους και αναμένω ότι θα την υλοποιήσουν».\n– Ποια είναι η άποψή σας για την πίεσηπου ασκήθηκε από το εξωτερικό στον Αντώνη Σαμαρά να συναινέσει στο Μεσοπρόθεσμο; «Αν οι ευρωπαϊκές κυβερνήσεις λένε την άποψή τους, αυτό δεν είναι πίεση. Είχαμε δεχθεί μια παράκληση για υποστήριξη και είμαστε πεπεισμένοι ότι μόνο τότε θα μπορέσουμε να ελέγξουμε την κατάσταση στην Ευρώπη, αν ο καθένας εκπληρώσει τα “σπιτικά” του καθήκοντα. Η απόφαση της πλειοψηφίας της ελληνικής Βουλής ήταν, από αυτή την άποψη, σοφή».\n– Από την άλλη όμως, γιατί δεν αναγνωρίζετε στον κ. Σαμαρά το δικαίωμα της διαφορετικής γνώμης; Η δυνατότητα της ελεύθερης επιλογής είναι, ως γνωστόν, το θεμέλιο κάθε πολιτικής…\n«Του το αναγνωρίζω πλήρως. Αλλά έχω και εγώ το δικαίωμα να μην αποδεχθώ την άποψή του. Από την άλλη, έχω την υποχρέωση, ως γερμανός υπουργός Εξωτερικών, να προειδοποιώ για τους κινδύνους που θα προκύψουν από τυχόν απόρριψη των μεταρρυθμίσεων».\n– Η τρόικα έχει επιβάλει στην Ελλάδα μια πολιτική λιτότητας, η οποία,όπως έδειξε ο πρώτος χρόνος εφαρμογής της, πνίγει την οικονομία και δεν επιτρέπει την παραμικρή ανάπτυξη. Τι νόημα έχει να συνεχιστεί μια παρόμοια πολιτική και τα επόμενα τέσσερα χρόνια μέσω του Μεσοπρόθεσμου;\n«Με όλο το σεβασμό πρέπει να πω ότι δεν ήταν η Επιτροπή, ή οι κυβερνήσεις στη Γαλλία και τη Γερμανία που δημιούργησαν τα ελληνικά χρέη. Επιπλέον, θεωρώ πολύ επικίνδυνο να πιστεύει κανείς, ότι μπορεί να καταπολεμήσει τη φωτιά με βενζίνη, να περιορίσει δηλαδή τα χρέη του δημιουργώντας διαρκώς καινούρ γ ια. Ο δρόμος για την εξυγίανση της ελληνικής οικονομίας περνά από τη δημοσιονομική σταθεροποίηση, την καλύτερη συγκομιδή των φόρων, και από μεταρρυθμίσεις, όπως η αποκρατικοποίηση. Πάνω σε αυτά θα πρέπει να στηριχθεί η ανάπτυξη και η δημιουργία νέων θέσεων εργασίας. Το αποτέλεσμα θα είναι η ανάκαμψη της οικονομίας».\n– Και ποιος είναι,κατά τη γνώμη σας, ο πρώτος και θεμελιώδης όρος γι αυτό;\n«Πάντως όχι κάποια προπετάσματα καπνού, αλλά η αύξηση της ανταγωνιστικότητας της ελληνικής οικονομίας. Αυτή είναι η φιλοσοφία της πλειοψηφίας του ελληνικού κοινοβουλίου και της ελληνικής κυβέρνησης. Και αυτή η φιλοσοφία έχει την πλήρη υποστήριξή μου. Αυτό το λέω παρόλο που δεν βρίσκομαι στην ίδια κομματική οικογένεια με το ΠαΣοΚ». – Ωστόσο η αποκρατικοποίηση θα γίνει υπό ιδιαίτερα ασύμφορες συνθήκες, αν ληφθεί υπόψη η κρίσιμη κατάσταση της ελληνικής οικονομίας.Η πίεση για ξεπούλημα σε τιμές πολύ πιο κάτω από τις κανονικές, απ΄ ό,τι συνήθως,θα είναι φοβερή.Πώς συνάδει αυτό προς την αρχή της ορθολογικής διαχείρισης τηςκρατικής περιουσίας, έτσι όπως την απαιτούν καθημερινά για άλλους τομείς η τρόικα και οι ευρωπαϊκές κυβερνήσεις;\n«Η αποκρατικοποίηση θα πρέπει να γίνει φυσικά με έξυπνο τρόπο- τόσο αναφορικά με τον χρόνο όσο και με τα αντικείμενα που θα πουληθούν. Ωστόσο πολλές ευρωπαϊκές χώρες έχουν δείξει ότι αυτό είναι πραγματοποιήσιμο».\n– Η κρίση έχει μολύνει ενδιάμεσα και τις ελληνογερμανικές σχέσεις.Οι κόντρες ανάμεσα στα μέσα ενημέρωσης,αλλά και μεταξύ αρκετών πολιτικών των δυο χωρών, κλιμακώνονται συνεχώς.\n«Συγχυσμένα πνεύματα υπάρχουν παντού. Οι επιγραφές σε ορισμένα ελληνικά πλακάτ κατά των Γερμανών άφησαν πικρή γεύση. Από αυτό δεν θα μπορούσε όμως να εξάγει κανείς, ότι έτσι σκέφτεται και η πλειοψηφία των Ελλήνων. Αλλά και αντιστρόφως: Ορισμένες υπεροπτικές δηλώσεις γερμανών πολιτικών για την Ελλάδα ήταν εντελώς άτοπες. Περισσότερα δεν θέλω να πω γι αυτό».\n– Η Ευρωπαϊκή Ενωση έχει εδώ και αρκετό καιρό έναν πρόεδρο και μια υπουργό Εξωτερικών.Θα μπορούσατε να φαντασθείτε και έναν ευρωπαίο υπουργό Οικονομικών, έτσι όπως τον πρότεινε προσφάτως ο Ζαν-Κλοντ Τρισέ, ο οποίος θα είχε το κουμάντο στη λύση τόσο σοβαρών προβλημάτων, όπως το ελληνικό;\n«Η δύναμη της φαντασίας μου είναι απεριόριστη. Προς το παρόν όμως δεν τίθεται τέτοιο θέμα».\n– Υπήρξαν στιγμές τους τελευταίους μήνεςπου σκεφθήκατε τη δυνατότητα αποχώρησηςή αποβολής της Ελλάδας από την ευρωζώνη;\n«Μα τι λέτε; Πώς θα μπορούσα να μη θέλω στην Ευρώπη μια από τις κοιτίδες του ευρωπαϊκού πολιτισμού;».\n– Ισως λόγω των αδήριτων οικονομικών αναγκαιοτήτων…\n«Ούτε κατά διάνοια. Αυτή είναι η μοναδική απάντησή μου».\n«Η Ευρώπη είναι το μέλλον και το πάθος της Γερμανίας»\n– Αυτές τις ημέρες είχατε την επίσκεψη υψηλής αντιπροσωπείας από την Κίνα με επικεφαλής τον πρωθυπουργό της Γουέν Ζιαμπάο, με τον οποίοσυμφωνήσατε,μεταξύ άλλων,να γίνουν κινεζικές επενδύσεις στη χώρα σας. Μετά την Ελλάδα και τα Βαλκάνια βάζουν τώρα οι Κινέζοι πόδι και στη Γερμανία;\n«Πολλοί Ευρωπαίοι φοβούνται την επιτυχία των Κινέζων. Και λίγοι είναι εκείνοι που αντιλαμβάνονται τις τεράστιες ευκαιρίες που προσφέρει η νέα Κίνα. Αυτή τη στιγμή διαμορφώνεται μια κινεζική μεσαία τάξη που φθάνει σε μερικές εκατοντάδες εκατομμύρια άτομα. Αυτά τα άτομα θέλουν να αγοράζουν προϊόντα ποιότητας από την Ευρώπη. Ταυτόχρονα επιθυμούν ευρωπαϊκές επενδύσεις, και ιδιαίτερα γερμανικές. Οι δυνατότητες που μας διανοίγονται είναι λοιπόν τεράστιες».\n– Η Ευρώπη δεν είναι μόνο η Ελλάδα, και ο κόσμος δεν είναι μόνο η Ευρώπη. Ποια είναι τα άλλα κέντρα βάρους της εξωτερικής πολιτικής σας; Υπάρχει ένα «δόγμα Βεστερβέλε»;\n«Η φράση “δόγμα Βεστερβέλε” είναι υπερβολική. Εχω όμως τρεις απαρέγκλιτες αρχές: Η πρώτη είναι ότι η Ευρώπη δεν είναι μόνο το μέλλον της Γερμανίας αλλά και το πάθος της. Ακριβώς την εποχή της παγκοσμιοποίησης δεν μπορεί καμία ευρωπαϊκή χώρα να ανταγωνιστεί από μόνη της τις μεγάλες αναδυόμενες οικονομίες, όπως την Κίνα. Κάθε επιστροφή στον εθνικισμό, για τον οποίο γίνεται τελευταία πολύς λόγος, έχει σουρεαλιστικό χαρακτήρα. Η δεύτερη είναι η αρχή της ειρήνης. Και η τρίτη, η πίστη στις συμμαχίες μας. Η τελευταία δεν αποκλείει τη συνεργασία με άλλες νευραλγικές περιοχές, πόσω μάλλον που ο κόσμος αλλάζει συνεχώς. Γι΄ αυτό και έχω κάνει μεγάλα ανοίγματα προς μια σειρά σημαντικές χώρες, όπως η Κίνα, η Ρωσία, η Τουρκία, το Βιετνάμ και η Ινδία. Ομως επαναλαμβάνω, το βασικό μου μέλημα είναι το κοινό ευρωπαϊκό σπίτι. Αν υπάρχει ένα «δόγμα Βεστερβέλε», αυτό είναι η φροντίδα για την Ευρώπη. Εμείς οι Ελεύθεροι Δημοκράτες, την έχουμε στο αίμα μας».\nThis entry was posted on Κυριακή, Ιούλιος 3rd, 2011 at 09:20 and is filed under ΟΙΚΟΝΟΜΙΑ, ΣΥΝΕΝΤΕΥΞΗ. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.\n« Χρήσιμες συμβουλές για προστασία από τον καύσωνα


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: «Είναι δημοκρατική χώρα η Τουρκία κ.Στόλντεμπεργκ»; Δείτε τι απάντησε ο ΓΓ του ΝΑΤΟ\n«Είναι δημοκρατική χώρα η Τουρκία κ.Στόλντεμπεργκ»; Δείτε τι απάντησε ο ΓΓ του ΝΑΤΟ\nΚανένας ΓΓ του ΝΑΤΟ δεν τόλμησε ποτέ να μιλήσει τη γλώσσα της αλήθειας για την Τουρκία. Ο σημερινός όμως ,ο Γενς Στόλντεμπεργκ τους έχει ξεπεράσει όλους! Η υποκρισία του ξεπερνά κάθε όριο ανοχής αν και φαίνεται ότι στην Ελλάδα το πολιτικό σύστημα δεν έχει όρια στο να τον ανέχεται.\nΟ Στόλντεμπεργκ έδωσε συνέντευξη στον δημοσιογράφο Jonathan Swan για το Axios. Ο δημοσιογράφος δεν του χαρίστηκε καθόλου. Ρώτησε και πίεσε τον Στόλντεμπεργκ να απαντήσει αν η Τουρκία είναι δημοκρατική χώρα.\n«Έχουν εκλογές» είπε ο αρχικά σαστισμένος Στόλντεμπεργκ!!!\n«Μα παρεμβαίνει στο δικαστικό σώμα… φυλακίζει δημοσιογράφους, ακυρώνει εκλογές» του επισήμανε ο δημοσιογράφος.\n«Η αντιπολίτευση μπόρεσε να κερδίσει εκλογές στην Κωνσταντινούπολη . Αλλά νομίζω ότι είναι επίσης δίκαιο να πούμε ότι, ξέρετε, ξέρω ότι… αρκετοί σύμμαχοι έχουν εκφράσει ανησυχίες για την Τουρκία», απάντησε ο ΓΓ του ΝΑΤΟ.


Διαμερίσματα Τελ Αβίβ. Δωμάτιο στη Τελ Αβίβ – διαμερίσματα στη Τελ Αβίβ.\nΤελ Αβίβ διαμερίσματα have a 8,33 out of 10 point rating based on 5 opinions.\nΝοικιάστε διαμέρισμα για διακοπές στη Τελ Αβίβ. Μείνετε στη Τελ Αβίβ σε δωμάτιο αντί σε ένα ξενοδοχείο στη Τελ Αβίβ.


“Καγκουρό” ο Κοντρέρας (video+pics) – inpaok.com\n“Καγκουρό” ο Κοντρέρας (video+pics)\nΑπό την ώρα που ο Πάμπλο Κοντρέρας πάτησε το πόδι του στο αεροδρόμιο της Μελβούρνης, επικρατεί πανζουρλισμός για τον Χιλιανό αμυντικό. Ο πρώην ποδοσφαιριστής του ΠΑΟΚ και του Ολυμπιακού, είναι και επίσημα καγκουρό, καθώς παρουσιάστηκε από την νέα του ομάδα, την Μέλμπουρν Βίκτορι με τον κόσμο να τον αποθεώνει. Μπορεί ο 35χρονος σέντερ μπακ στον […]\nΑπό την ώρα που ο Πάμπλο Κοντρέρας πάτησε το πόδι του στο αεροδρόμιο της Μελβούρνης, επικρατεί πανζουρλισμός για τον Χιλιανό αμυντικό.\nΟ πρώην ποδοσφαιριστής του ΠΑΟΚ και του Ολυμπιακού, είναι και επίσημα καγκουρό, καθώς παρουσιάστηκε από την νέα του ομάδα, την Μέλμπουρν Βίκτορι με τον κόσμο να τον αποθεώνει.\nΜπορεί ο 35χρονος σέντερ μπακ στον Ολυμπιακό να μην πρόσφερε πολλά, ωστόσο οι Αυστραλοί ποντάρουν πολλά σε αυτόν και πιστεύουν πως θα τους δικαιώσει με τις εμφανίσεις του.\nΔιαβάστε παρακάτω τα όσα είπε ο Ελληνοαυστραλός προπονητής της Βίκτορι, Άγγελος Ποστέκογλου στη παρουσίαση του Κοντρέρας: «Δουλέψαμε πολύ τους τελευταίους μήνες για να αποκτήσουμε τον κατάλληλο παίκτη, που θα ταίριαζε όχι μόνο αγωνιστικά, αλλά και σαν άτομο στην ομάδα μας. Έχουμε μία νεανική ομάδα και θέλουμε έμπειρους παίκτες σαν τον Πάμπλο. Δεν ήταν εύκολη διαδικασία, γιατί είχε έναν ακόμη χρόνο συμβολαίου».\nΕνώ ο Χιλιανός αμυντικός δήλωσε: “Είμαι πολύ χαρούμενος που ήρθα εδώ κι έχω αυτή την ευκαιρία. Ελπίζω για το καλύτερο, θέλω να βοηθήσω την ομάδα και να κατακτήσουμε το πρωτάθλημα. Πρόκειται για τη δημοφιλέστερη ομάδα της Αυστραλίας, γι’ αυτό ευχαριστώ τους ανθρώπους του συλλόγου», τόνισε Χιλιανός αμυντικό, που θα αρχίσει άμεσα προπονήσεις και θα κάνει ντεμπούτο την Κυριακή σε φιλικό”.\nΟ Κοντρέρας στην νέα του ομάδα θα φοράει την φανέλα με το νούμερο δύο στην πλάτη και το συμβόλαιο που υπέγραψε είναι μονοετές και λήγει στα τέλη του 2014.\nΔείτε μερικές φωτογραφίες και βίντεο από τις “περιπέτειες” του 35χρονου αμυντικού Αυστραλία\n[youtube id=”kDNGXWmt3QI” width=”620″ height=”360″]\n[youtube id=”dqmKDiRUS1g” width=”620″ height=”360″]


Το αμφιλεγόμενο συνταγματικό δημοψήφισμα του Μπουρούντι αντικατοπτρίζει βαθύτερα πολιτικά προβλήματα · Global Voices στα Ελληνικά\nΤο αμφιλεγόμενο συνταγματικό δημοψήφισμα του Μπουρούντι αντικατοπτρίζει βαθύτερα πολιτικά προβλήματα\nΜεταφράστηκε 12/05/2018 18:14 GMT\nΔιαβάστε το άρθρο στα Français, Español, عربي, Italiano, English\nΟ πρόεδρος της Νότιας Αφρικής Τζέικομπ Ζούμα (πρώτη γραμμή, κέντρο) επισκέπτεται το Μπουρούντι, 25 Φεβρουαρίου 2016. Φωτογραφία: GovernmentZA. Flickr, άδεια CC.\nΣτις 17 Μαΐου 2018, οι πολίτες του Μπουρούντι θα πάνε στις κάλπες για να ψηφίσουν επί των προτεινόμενων συνταγματικών τροποποιήσεων. Οι ψηφοφόροι θα κληθούν να ψηφίσουν «Ναι» ή «Όχι» για αλλαγές, που περιλαμβάνουν την παράταση της προεδρικής θητείας σε επτά χρόνια και την επανεκκίνηση των συνολικών φορών επανεκλογής, κάτι που θα βοηθούσε τον σημερινό Πρόεδρο Πιέρ Νκουρουνζίζα να παραμείνει στην εξουσία μέχρι το 2034.\nΤο τωρινό σύνταγμα του Μπουρούντι εφαρμόστηκε από το 2005 και θεωρήθηκε σε μεγάλο βαθμό μαζί με τη Συμφωνία της Αρούσα ότι τερμάτισε τον εμφύλιο πόλεμο της χώρας, ανεβάζοντας τον πρόεδρο Νκουρουνζίζα στην εξουσία το 2005. Η ένταση σχετικά με εμφανή μεροληψία και εξαναγκασμό κατά την εκστρατεία για το δημοψήφισμα αντικατοπτρίζει συνεχιζόμενες πολιτικές διαμάχες στο έθνος της Ανατολικής Αφρικής.\nΜεροληψία στην εκστρατεία για το δημοψήφισμα στο Μπουρούντι\nΟι εκστρατείες «Ναι» και «Όχι» έχουν πάρει φωτιά στην επίσημη δεκατετραήμερη εκστρατεία, που λήγει στις 14 Μαΐου 2018. Ωστόσο, η εκστρατεία πριν ή μετά από αυτή την επίσημη περίοδο ή από μη εγγεγραμμένες ομάδες απαγορεύτηκε αυστηρά.\nΕντούτοις, οι αντίπαλοι της συνταγματικής τροπολογίας καταγγέλλουν ότι εδώ και μήνες οι κυβερνητικοί αξιωματούχοι υποστήριζαν την εκστρατεία «Ναι», υπό την ηγεσία του κυβερνώντος κόμματος, και σε αυτούς προστέθηκαν κι άλλοι, όπως το επίσημα αναγνωρισμένο παρακλάδι UPRONA (Ένωση για την Εθνική Πρόοδο).\nΟ αντιπρόεδρος Joseph Butore δήλωσε ότι ήταν η “βούληση του λαού” και ο πρόεδρος Νκουρουνζίζα υποσχέθηκε ότι είναι “το θέλημα του Θεού” να απελευθερώσει το Μπουρούντι από αλλοδαπούς αποικιοκράτες για ένα καλύτερο μέλλον. Ενθάρρυνε τους οπαδούς να ψηφίσουν ελεύθερα, παρόλο που οι αξιωματούχοι προειδοποίησαν επίσης για τυχόν σαμποτάζ στην ψηφοφορία και συμβούλευσαν τον κόσμο να αναφέρει υπόπτους στην αστυνομία.\nΟ Agathon Rwasa, επικεφαλής του συνασπισμού Amizero y'Abarundi, υποστηρίζει την εκστρατεία «Όχι», επιμένοντας ότι το δημοψήφισμα δεν αντιπροσωπεύει τον λαό και θα μπορούσε ενδεχομένως να εγκαθιδρύσει ένα αυταρχικό καθεστώς. Η μη αναγνωρισμένη UPRONA συμμετείχε σε αυτήν την εκστρατεία, όπως και το Μέτωπο για τη Δημοκρατία στο Μπουρούντι (FRODEBU), το οποίο τάσσεται κατά του δημοψηφίσματος για την προστασία του Συμφώνου Αρούσα, διαμεσολαβημένου διαλόγου και την αποφυγή ενός μονοκομματικού κράτους.\nΗ ανακοίνωση του Νκουρουνζίζα ότι θα θητεύσει ως «Ανώτατος Ηγέτης» του κυβερνώντος κόμματος προκάλεσε ανησυχίες για αυταρχισμό μεταξύ των επικριτών του.\nΗ αντιπολίτευση εκφράζει επίσης το παράπονο ότι το οριστικό κείμενο του δημοψηφίσματος δεν κυκλοφόρησε δημοσίως, εμποδίζοντας τον έλεγχο των λεπτομερειών ή των διαβουλεύσεων καθ’ όλη την εξέλιξη των προτεινόμενων αλλαγών. Άλλοι ισχυρίστηκαν ότι τα συλλαλητήρια της αντιπολίτευσης έδειξαν ελεύθερη έκφραση:\n6ème journée de la campagne pour le #Referendum2018: Agathon Rwasa, leader de la coalition Amizero y’Abarundi était en @CibitokeProv au nord-ouest du #Burundi pour la promotion du “Non” contre la révision de la Constitution. Des milliers de sympathisants sont venus l'accueillir pic.twitter.com/0J8ydFWVTr\n— Ikiriho (@Ikiriho) May 6, 2018\n6η ημέρα της εκστρατείας για το δημοψήφισμα 2018: Ο Agathon Rwasa, ηγέτης του συνασπισμού Amizero y'Abarundi, βρισκόταν στην επαρχία Cibitoke στο Βορειοδυτικό Μπουρούντι για να προωθήσει το “όχι” κατά των αλλαγών στο σύνταγμα. Χιλιάδες υποστηρικτές ήρθαν να τον χαιρετήσουν\nΩστόσο, οι αντίπαλοι της τροπολογίας είναι διαιρεμένοι. Εκείνοι που παραμένουν στο Μπουρούντι υποστηρίζουν σε μεγάλο βαθμό «Όχι» αν και κάποιοι υποστηρίζουν το «Ναι». Εν τω μεταξύ, εξόριστα μέλη της αντιπολίτευσης πλησίον στο Εθνικό Συμβούλιο για τον Σεβασμό της Συμφωνίας της Αρούσα και την Ειρήνη και Συμφιλίωση του Μπουρούντι (CNARED) υποστηρίζουν την εφαρμογή μποϊκοτάζ. Ορισμένοι υποστηρικτές στην εξορία εκφράζουν απογοήτευση με αυτές τις διαιρέσεις.\nΈνας Μπουρουντιανός στη Ρουάντα δήλωσε στο Yaga, ένα blog με βάση το Μπουρούντι:\nVisiblement elle chancelle face à un pouvoir qui se consolide de jour en jour. Elle peine à parler d’une même voix»\nΗ αντιπολίτευση προφανώς τρεκλίζει αντιμετωπίζοντας μια δύναμη που ενισχύεται κάθε μέρα. Αγωνίζεται να μιλήσει με μία φωνή\nΕξαναγκασμός και καταστολή προ εκστρατείας\nΤον Απρίλιο του 2018, το Παρατηρητήριο Ανθρωπίνων Δικαιωμάτων περιέγραψε την «ανομία» στη χώρα. Η Διεθνής Ομάδα Κρίσης επέκρινε μια «εκστρατεία εκφοβισμού», που οδήγησε στο δημοψήφισμα, συμπεριλαμβανομένων συλλήψεων και ακόμη και θανάτων εκείνων που κατηγορούνται ότι αντιτίθενται στο δημοψήφισμα. Οι αξιωματούχοι το απορρίπτουν ως αναληθές για την καταστροφή της εικόνας του Μπουρούντι.\nΗ Διεθνής Ομοσπονδία για τα Ανθρώπινα Δικαιώματα επέκρινε επίσης την κάλυψη των μέσων ενημέρωσης ως προκατειλημμένη υπέρ του στρατοπέδου «Ναι».\nΟδεύοντας προς το δημοψήφισμα, οι πολίτες αναφέρουν σημαντική πίεση να εγγραφούν για να ψηφίσουν, να αποφύγουν να ψηφίσουν “όχι” ή να μποϋκοτάρουν το δημοψήφισμα συνολικά. Αντιγνωμία περιβάλλει επίσης τις αναφορές βεβιασμένων “συνεισφορών” πολιτών στη χρηματοδότηση των εκλογών.\nΤο SOS Médias Burundi, μια δημοσιογραφική συλλογικότητα, χρησιμοποίησε τη σελίδα του Facebook για να αναφέρει πολλές συλλήψεις και εκφοβιστικές πράξεις, όπως βίντεο από μέλος του Εθνικού Συμβουλίου για την Προάσπιση της Δημοκρατίας – Δυνάμεις για την Προάσπιση της Δημοκρατίας (CNDD-FDD) που απειλεί να «σπάσει τα δόντια» των υποστηρικτών του «όχι».\nΟι αυστηροί περιορισμοί στα μέσα ενημέρωσης συνεχίστηκαν σε όλη αυτή την εκστρατεία. Το Εθνικό Συμβούλιο Επικοινωνιών (CNC) ανέστειλε πρόσφατα τη λειτουργία του BBC, κατηγορούμενο ότι απειλεί την «εθνική συνοχή», και τη Φωνή της Αμερικής (VOA) για έξι μήνες.\nΟι Δημοσιογράφοι Χωρίς Σύνορα επέκριναν την καταστολή ως άλλη μια επίθεση στην ελευθερία του Τύπου, ιδίως για να περιορίσουν τη συζήτηση για το δημοψήφισμα, καθώς και οι δύο οργανισμοί έχουν ραδιοφωνικές εκπομπές στη γλώσσα κιρούντι, καθιστώντας τους ευρέως προσβάσιμους.\nΗ CNC προειδοποίησε επίσης το Radio France International (RFI) και τους τοπικούς ραδιοφωνικούς σταθμούς Isanganiro και CCIB FM +, ενώ τον Απρίλιο ανέστειλε το τμήμα σχολίων της εφημερίδας Iwacu για τρεις μήνες.\nΈνδειξη ανεξαρτησίας ή επιστροφή σε ένα μονοκομματικό κράτος;\nΟι εντάσεις έχουν φτάσει σε υψηλά επίπεδα από το 2015, όταν η τρίτη θητεία του προέδρου Νκουρουνζίζα, που γενικά θεωρείται παράνομη από το σύνταγμα του 2005 και το Σύμφωνο Αρούσα, πυροδότησε διαδηλώσεις, ένα αποτυχημένο πραξικόπημα και εξέγερση.\nΩς αποτέλεσμα, πολλά μέλη της αντιπολίτευσης, κυβερνώντες διαφωνούντες από τα κόμματα CNDD-FDD και δημοσιογράφοι κατέφυγαν στο εξωτερικό, ενώ άλλοι εκδιώχθηκαν εσωτερικά. Ενώ χιλιάδες επέστρεψαν από το 2017 και μετά, τα Ηνωμένα Έθνη (ΟΗΕ) εξακολουθούν να καταγράφουν 396.000 πρόσφυγες από το 2015 σε υπο-χρηματοδούμενους προσφυγικούς καταυλισμούς. Οι υπουργοί ισχυρίζονται ότι τα στοιχεία αυτά είναι πλαστά.\nΑπό το 2015, τοπικοί και διεθνείς παρατηρητές δικαιωμάτων έχουν επικρίνει την καταστολή, την ατιμωρησία και τους περιορισμούς των μέσων μαζικής ενημέρωσης και ακτιβιστών από τις υπηρεσίες ασφαλείας και την πτέρυγα νεολαίας του CNDD-FDD “Imbonerakure“. Αρκετά ραδιόφωνα έκλεισαν και δημοσιογράφοι παρενοχλήθηκαν, ακόμη και εξαφανίστηκαν. Πρόσφατα, ο ακτιβιστής δικαιωμάτων Germain Rukiki έλαβε μια μεγάλη ποινή φυλάκισης για “απειλή της κρατικής ασφάλειας”.\nΣύμφωνα με μια έκθεση της εξεταστικής επιτροπής του 2017, εγκλήματα κατά της ανθρωπότητας ενδέχεται να έχουν συμβεί και δεν έχουν σημειωθεί βελτιώσεις μέχρι τον Μάρτιο. Η κυβέρνηση απέρριψε αυτούς τους ισχυρισμούς. Το Διεθνές Ποινικό Δικαστήριο ξεκίνησε μια συνεχιζόμενη έρευνα, η οποία συνεχίζεται παρά την αποχώρηση της κυβέρνησης του Μπουρούντι από το δικαστήριο.\nΗ πολιτική ανασφάλεια έχει πλήξει την οικονομία, φέρνοντας προϋπολογισμούς λιτότητας, έλλειψη ενέργειας και πληθωρισμό. Μια έκθεση του ΟΗΕ τον Φεβρουάριο υπολόγισε ότι όσοι χρειάζονται ανθρωπιστική βοήθεια το 2018 αυξήθηκαν σε 3,6 εκατομμύρια.\nΔιπλωματία σε αδιέξοδο\nΟι διεθνείς αντιδράσεις είναι χαλαρές και διασπασμένες, ενώ ο μεσολαβητικός διάλογος είναι αναποτελεσματικός. Οι κυρώσεις έχουν ενισχύσει το οικονομικό άγχος και η κρίση έχει δημιουργήσει ένταση στις σχέσεις με τη γειτονική Ρουάντα ειδικότερα.\nΗ Γαλλία, οι Ηνωμένες Πολιτείες και η Ευρωπαϊκή Ένωση εξέφρασαν ανησυχία για την ανασφάλεια και την καταστολή σχετικά με το δημοψήφισμα. Ωστόσο, ο Πρέσβης του ΟΗΕ του Μπουρούντι, Albert Shingiro, δήλωσε ότι οι κυβερνήσεις πρέπει να σεβαστούν την εθνική κυριαρχία. Η ισχυρή Καθολική Εκκλησία δήλωσε ότι δεν είναι η στιγμή να τροποποιηθεί το Σύνταγμα, δεδομένης της συνεχιζόμενης ανασφάλειας και πολλών προσφύγων που δεν μπορούν να ψηφίσουν.\nΟι κυβερνητικοί υποστηρικτές υποστηρίζουν ότι το δημοψήφισμα αποδεικνύει την ανεξαρτησία από τη δυτική παρέμβαση. Οι αξιωματούχοι ελαχιστοποίησαν τις μεταρρυθμίσεις, λέγοντας ότι επηρεάζουν μόνο μέρος του συντάγματος. Οι αντίπαλοι αναμένουν να κερδίσει το “ναι”, αλλά φοβούνται ότι θα εδραιώσει νόμιμα έναν “αιώνιο πρόεδρο” και την επιστροφή ενός μονοκομματικού κράτους.\nΟύτως ή άλλως, το δημοψήφισμα φαίνεται να έχει οικοδομήσει περαιτέρω διασπάσεις, ενώ εξακολουθούν να υφίστανται επιτακτικές πολιτικές και οικονομικές προκλήσεις.


ΛΟΓΟΤΕΧΝΙΚΗ ΟΜΑΔΑ ΓΟΡΓΟΓΥΡΙΟΥ: Ένα καταπληκτικό ποίημα της Σάρας Τίσντεϊλ\nΣυνοικία των Θεών 02/10/2016 μα πότε κιόλας πέρασε ο μήνας;\nΦίλες και Φίλοι το πιο κάτω ποίημα είναι πρόταση της Περικτιόνης, η ίδια όταν μου μίλησε γι' αυτό το ποίημα ήταν συγκλονισμένη, την είχε συνεπάρει το πιο κάτω ποίημα. Είχε απόλυτο δίκιο, μελετήστε το και θα καταλάβετε τι εννοούσε η Περικτιόνη και ο υπεύθυνος που έκανε την εισαγωγή αυτής της επιλογής. Σας καλημερίζω, και σας προτείνω να πάτε σήμερα μια βόλτα στη συνοικία των Θεών. Επίσης όσοι μπορείτε προμηθευτείτε την LIFO στη σελίδα 34 έχει μια καταπληκτική συνέντευξη ενός σημαντικού καθηγητή, είναι ο κ. Γιώργος Μαυρογορδάτος. Όσοι ήσαστε μακριά μπορείτε να την διαβάσετε στο διαδύκτιο. Εκεί που κάπως με ξενέρωσε ήταν η αναφορά που έκανε σε τρία πολιτικά πρόσωπα που πολύ θα ήθελα να τον συναντήσω -θα προσπαθήσω να πάρω κάποια επαφή για μια συνέντευξη για το ιστολόγιό μας και ελπίζω να είναι παρούσα και η ιστορικός της ΛΟΓ- για να τον ρωτήσω κάποια πράγματα σε σχέση μ' αυτά τα τρία προσώπατα.\nΠηγή: http://pegas1.eu/metafrasis/aristurgimata ksenis.\nΑναρτήθηκε από l.o.g. στις 12:51 μ.μ.